தீயில்  அழிந்த  வீட்டில்  இரு சகோதரர்கள் கருகி மரணம்

கோத்தா பாரு, மே 13 – கோத்தா பாரு, Sering , Kampung Mentua னில் வீடு ஒன்று தீக்கிரையானதில் அதில் இருந்த 31 வயதுடைய Muhamad Abdul Halim மற்றும் அவரது சகோதரியான 22 வயதுடைய மாற்று திறனாளி Aisyah Abdul Halim ஆகியோர் கருகி மாண்டனர். இரவு மணி 8.30 அளவில் வீட்டில் தீ விபத்து ஏற்பட்டபோது தாம் அருகேயுள்ள பள்ளிவாசலுக்கு சென்றிருந்தாக உயிரிழந்த இருவரின் தாயாரான ருபியா இஸ்மாயில் தெரிவித்தார். தகவல் அறிந்து உடனடியாக வீட்டிற்கு சென்றதாகவும் எனினும் தீ கொழுந்விட்டு எரிந்ததால் தாம் கூச்சலிட்டு கதறியதைத் தவிர வேறு ஒன்றும் செய்ய முடியவில்லையென கண்ணீர் மல்க ருபியா இஸ்மாயில் கூறினார். தீயில் பாதிக்கப்பட்ட வீட்டின் குளியல் அறையில் இருவரின் உடல்கள் மீட்கப்பட்டதாக தீயணைப்பு வீரர்கள் தெரிவித்தனர்.

 Tags
died in

the fire

two brothers


மலேசியக் கிண்ணம் முதலாவது காலிறுதியாட்டத்தில் நெகிரி செம்பிலானை J.D.T வீழ்த்தியது

சிரம்பான், செப் 14 – மலேசிய கிண்ண கற்பந்து போட்டியில் நேற்று பாரோய் துவாங்கு அப்துல் ரஹ்மான் விளையாட்டரங்கில் நடைபெற்ற முதலாவது கட்ட காலிறுதியாட்டத்தில் ஜொகூரின் JDT அணி 3-0 என்ற கோல் கணக்கில் நெகிரி செம்பிலான் குழுவை வீழ்த்தியது. இந்த எளிதான வெற்றியினால் இம்மாதம் 23 ஆம் தேதி நடைபெறும் இரண்டாவது கட்ட காலிறுதியாட்டத்திலும் JDT அணி வெற்றி பெற்று அரையிறுதி ஆட்டத்திற்கு தேர்வு பெறுவதற்கான வாய்ப்பை பிரகாசப்படுத்திக் கொள்ளும் என எதிர்பார்க்கப்படுகிறது.

 Tags
JDT bedal

Negeri Sembilan

Paroi


இவ்வாண்டு  ராக்கான் மூடா  திட்டம்   மீண்டும்   அமலுக்கு வரலாம்

செர்டாங் , ஏப் – 6 1990 ஆம் ஆண்டுகளில் பிரபலமாக இருந்த Rakan Muda இளைஞர் திட்டத்தை தமது அமைச்சு இவ்வாண்டு மீண்டும் அறிமுகப்படுத்தக்கூடும் என இளைஞர் மற்றும் விளையாட்டுத்துறை அமைச்சர் Hannah Yeoh கூறியுள்ளார். இளைஞர்களுக்கு சமூக தலைமைத்துவ திறன்களை அறிந்துகொள்ளும் வகையில் ராக்கான் மூடா திட்டத்தை மீண்டும் அமல்படுத்தும் திட்டத்தை அமைச்சு கொண்டிருப்பதாக அவர் தெரிவித்தார். ராக்கான் மூடா இப்போது அமல்படுத்தும் நிலையில் உள்ளது. இதற்கான ஏற்பாடுகள் தயாரானவுடன் நாங்கள் இத்திட்டத்தை தொடங்குவோம் என Hannah Yeoh தெரிவித்தார்.

 Tags
comeback

hannah yeoh

of Rakan Muda

Possible

teases

this year


குடி போதையில்  இரண்டு  குழந்தைகளுக்கு தீ வைத்துவிட்டு  தந்தை தற்கொலை

சென்னை , ஏப் 14 – தமிழ் நாட்டில் கன்னியாகுமாரி மாவட்டத்தில் ஆடவர் ஒருவர் குடிபோதையில் தூங்கிக்கொண்டிருந்த தனது இரண்டு பெண் குழந்தைகளுக்கு தீவைத்துவிட்டு தம்மீதும் மண்ணெண்ணெய் ஊற்றி தீ வைத்துக்கொண்டார். கடுமையான தீக்காயத்திற்குள்ளான நாகராஜன் என்ற அந்த ஆடவர் சிகிச்சை பலனளிக்காமல் உயிரிழந்தார்.

அந்த சம்பவத்தில் உடலில் 80 விழுக்காடு தீக்காயத்திற்கு உள்ளான அவரது 11 வயது மகள் Dhansika உயிருக்கு போராடி வருகிறார். அவரது 9 வயது மகள் Asmitha 30 விழுக்காடு தீக்காயங்களுக்கு உள்ளானார். அவர்கள் இருவரும் கன்னியாகுமரி மருத்துவமனையில் சிகிச்சை பெற்று வருகின்றனர்.

 Tags
after setting

children afire

drunk man

his two

kills self


6 மாநில   தேர்தல்களில்  போட்டியிடாத ம.சீ.ச  – ம.இ.கா  முடிவு குறித்து  தேசிய முன்னணி தலைவர்கள்  விவாதிப்பார்கள்

கோலாலம்பூர், ஜூலை 5 – ஆறு மாநிலங்களில் ஆகஸ்டு 12 ஆம் தேதி நடைபெறும் தேர்தலில் போட்டியிடுவதில்லை என்ற உறுப்புக் கட்சிகளின் முடிவு குறித்து திங்கட்கிழமையன்று தேசிய முன்னணி உயர்நிலை தலைமைத்துவம் விவாதிக்கும் என அந்த கூட்டணியின் தலைவர் அகமட் ஸாஹிட் ஹமிடி ( Ahmad Zahid Hamidi ) தெரிவித்திருக்கிறார். அந்த இரு கட்சிகளின் முடிவை நான் மதிக்கிறேன். எனினும் ஜூலை 10 ஆம் தேதி நடைபெறும் கூட்டத்தில் இது குறித்து விவாதிக்கப்படும் என அமைச்சின் மாதந்திர கூட்டத்தில் கலந்துகொண்ட பின் செய்தியாளர்களிடம் பேசியபோது அகமட் ஸாஹிட் கூறினார். ம. சீ.சவும் ம.இ.காவும் போட்டியிடுவதற்கு நாங்கள் தொகுதிகளை ஒதுக்கி விட்டோம். ஆனால் மாநிலத் தேர்தல்களில் போட்டியிடுவதில்லை என்ற முடிவில் அவ்விரு காட்சிகளும் உறுதியாக இருந்ததால் ஒதுக்கப்பட்ட தொகுதிகளை அவை தேசிய முன்னணியிடம் ஒப்படைத்துவிட வேண்டும் என அகமட் ஸாஹிட் கூறினார்.

ம.சீ.சவும் ம.இ.காவும் மாநில தேர்தல்களில் போட்டியிடாமல் இருப்பதை அவை புறக்கணிப்பதாக நாங்கள் நினைக்கவில்லை. மாறாக அவர்கள் அந்த முடிவை செய்ததற்கு காரணம் இருக்கும். எனேவே ஆருடங்கள் கூறுவதை தவிர்த்துவிட்டு முதலில் பேச்சு நடத்துவோம். அவர்கள் தெடர்ந்து ஒத்துழைப்பை வழங்குவார்கள் என்பதோடு பிரச்சாரத்தில் ஈடுபடுவார்கள் என அகமட் ஸாஹிட் கூறினார். மாநில தேர்தல்களில் ம.இ.கா போட்டியிடாது என அக்கட்சியின் தலைமைச் செயலாளர் R .T ராஜேசேகரன் நேற்று தெரிவித்திருந்தார்.

 Tags
BN leaders

decision by MCA . MIC

discuss

to

to skip state polls


5 வயது  மகன் கொலை தாய்  காதலன் மீது  குற்றச்சாட்டு

கோலாலம்பூர், செப் 1 – 5 வயது சிறுவனை கொலை செய்ததாக அச்சிறுவனின் தாயான 44 வயதுடைய மேரி தே மற்றும் அவரது காதலனான 29 வயதுடைய புவனேஸ்வரன் ஆகியோர் மீது குற்றஞ்சாட்டப்பட்டது. அவ்விருவரும் தங்களுக்கு எதிரான குற்றச்சாட்டு வாசிக்கப்பட்டபோது அதனை புரிந்துகொண்டதற்கு அடையாளமாக தலையை அசைத்தனர். இந்த குற்றச்சாட்டு உயர்நீதிமன்றத்திற்கு உட்பட்டதாக இருப்பதால் அவ்விருவரிடமும் வாக்கு மூலம் எதுவும் பதிவு செய்யப்படவில்லை. ஸ்ரீ கெம்பாங்கான் , தாமான் புஞ்சாக் ஜாலிலில் உள்ள வீட்டில் அவர்கள் இக்குற்றத்தை புரிந்ததாக கூறப்பட்டது, கடந்த ஆகஸ்டு மாதம் 22 ஆம் தேதி அதிகாலை மணி 12. 55 அளவில் அவர்கள் இக்குற்றத்தை புரிந்ததாக குற்றஞ்சாட்டப்பட்டனர். அவர்களுக்கு எதிரான குற்றச்சாட்டு நிருபிக்கப்பட்டால் மரண தண்டனை விதிக்கப்படலாம்.

 Tags
charged with son;s murder

Mother boyfriend


ஷாருக்கானின் ‘ஜவான்’, ஹிந்தித் திரையுலகில் மிகப் பெரிய முதல் நாள் வசூலை குவித்துள்ளது ; அதிகாலை மணி 4.30 தொடங்கி வரிசையில் காத்திருந்த இரசிகர்கள்

கோலாலம்பூர், செப்டம்பர் 8 – பாலிவுட் சூப்பர் ஸ்டார் ஷாருக்கான், தமது சொந்த சாதனையை முறியடித்துள்ளார்.

அவரது “ஜவான்” ஆக்‌ஷன் ட்ரிலர் திரைபடம், திரைக்கு வந்த முதல் நாளே 74 கோடியே 80 லட்சம் ரிங்கிட்டைக் குவித்து, வசூல் சாதனையைப் பதிவுச் செய்துள்ளது.

அதன் வாயிலாக, எட்டு மாதங்களுக்கு முன், கடந்த ஜனவரியில் திரைக்கு வந்து 69 கோடியே 60 லட்சம் ரிங்கிட்டை வசூலித்த அவரது “பதான்” திரைப்படத்தை ஜவான் பின்னுக்கு தள்ளியது.

அதோடு, ஹிந்தி திரையுலகில் மிகப் பெரிய ஓப்பனிங் முதல் நாள் வசூலைக் குவித்த முதல் திரைப்படம் எனும் பெருமையையும் அது பெற்றுள்ளது.

குறிப்பாக, ஹிந்தி பதிப்பிலிருந்து சுமாராக 64 கோடியே 90 லட்சம் ரிங்கிட் வசூலிக்கப்பட்ட வேளை ; எஞ்சிய ஒன்பது கோடியே 80 லட்சம் ரிங்கிட் டப்பிங் செய்யப்பட்ட தமிழ் மற்றும் தெலுங்கு பதிப்புகளிலிருந்து பெறப்பட்டுள்ளதாக கூறப்படுகிறது.

ஜவான் திரைக்கு வந்த முதல் நாளான நேற்று, இந்தியா முழுவதுமுள்ள திரையரங்குகளுக்கு வெளியே லட்சக்கணக்கான இரசிகர்கள் நீண்ட வரிசைகளில் காத்திருக்கும் புகைப்படங்களும், வீடியோக்களும் சமூக ஊடகங்களை ஆக்கிரமித்துள்ளதால், ஜவான் வசூல் சாதனை ஆச்சரியத்தை ஏற்படுத்தவில்லை என கூறப்படுகிறது.

இவ்வேளையில், ஜவான் வசூல் சாதனைக்கு வித்திட்டு இரசிகர்களுக்கு ஷாருக்கான் தனது X சமூக ஊடகம் வாயிலாக நன்றி தெரிவித்துள்ளார்.

ஷாருக்கானின் மனைவி கெளரி கான் தயாரிப்பில், பிரபல தென்னிந்தியத் திரைப்படத் தயாரிப்பாளரான அட்லீ இயக்கத்தில் நயன்தாரா, விஜய் சேதுபது உட்பட தென்னிந்திய நடிகர்கள் நடித்துள்ள ஜவான் திரைப்படம், இதுவரை உலகம் முழுவதும் முன்பதிவு வாயிலாக இரண்டு கோடியே 80 லட்சம் ரிங்கிட்டை வசூலித்துள்ளது குறிப்பிடத்தக்கது

 Tags
‘Jawan’

4.30am

biggest opening

fans

Hindi cinema

shah rukh khan


சாப்பிட வெளியே சென்ற போது கற்பழிக்கப்பட்ட 14 வயது யுவதி; 18 வயது ஆண் நண்பன் கைது

கோலாலம்பூர், செப்டம்பர் 28 – அண்மையில், தனது ஆண் நண்பருடன் சாப்பிட வெளியே சென்ற பதின்ம வயது பெண் ஒருவர், அடுக்குமாடி குடியிருப்பு ஒன்றின், அவசர கதவு படிக்கட்டில் வைத்து பாலியல் பலாத்காரம் செய்யப்பட்டதாக கூறப்படும் சம்பவம் பரபரப்பை ஏற்படுத்தியுள்ளது.

இம்மாதம் 18-ஆம் தேதி, இரவு மணி 9.10 வாக்கில்,14 வயதான அந்த யுவதி, தனது 18 வயது ஆண் நண்பருடன் வெளியே சென்ற போது, அச்சம்பவம் நிகழ்ந்தது.

அடுக்குமாடி குடியிருப்பு ஒன்றுக்கு அழைத்துச் செல்லப்பட்ட அப்பெண், கட்டடத்தின் அவசர படிகட்டு பகுதியில், கதவு பூட்டப்பட்டு கற்பழிக்கப்பட்டதாக கூறப்படுகிறது.

அதன் பின்னர், அப்பெண்ணை அவரது வீட்டிலேயே கொண்டு விட்ட அவ்வாடவன், அச்சம்பவம் குறித்து யாரிடமும் தெரிவிக்க கூடாது என சொல்லி விட்டு சென்றுள்ளான்.

அச்சத்தில் இருந்த அப்பெண், பின்னர் அது குறித்து தனது மற்றொரு நண்பரிடம் கூறவே, அவர் அப்பெண்ணின் குடும்பத்தாரை தொடர்புக் கொண்டு தகவல் தெரிவித்துள்ளார்.

அதனை தொடர்ந்து, இம்மாதம் 21-ஆம் தேதி, அப்பெண் அவரது குடும்பத்தாருடன் போலீஸ் புகார் செய்ததாக கூறப்படுகிறது.

இவ்வேளையில், அந்த யுவதியை கற்பழித்த ஆடவன் விசாரணைக்கு உதவும் பொருட்டு கைதுச் செய்யப்பட்டுள்ளதை, புக்கிட் அமான் மகளிர் – சிறார் குற்றப்புலனாய்வுத் துறை இயக்குனர் அசிஸ்டன் கமிஸ்னர் சித்தி கம்சியா ஹசான் உறுதிப்படுத்தினார்.

 Tags
jadi mangsa rogol

Nak keluar makan


கார் கவிழ்ந்து  சாலை தடுப்பில்  மோதியது  ஒருவர்  மரணம்

ஷா அலாம், மே 27 – Kesas நெடுஞ்சாலையில் கார் ஒன்று கவிழ்ந்த சாலை தடுப்பில் மோதிய விபத்தில் ஒருவர் உயிரிழந்தார். 35 வயதுடைய மற்றும் 37 வயதுடைய இரண்டு சகோதரர்கள் பயணம் செய்த BMW கார் இன்று விடியற்காலை 5 மணியளவில் Shah Alam மில் kesas நெடுஞ்சாலையின் 34 ஆவது கிலோமீட்டரில் விபத்துக்குள்ளனாதில் கடுமையாக காயம் அடைந்த அந்த சகோதரர்களில் ஒருவர் விபத்து நிகழ்ந்த இடத்திலேயே இறந்தார். காரின் முன் இருக்கையில் சிக்கிக் கொண்ட அந்த ஆடவரின் உடல் தீயணைப்பு அதிகாரிகளின் உதவியோடு மீட்கப்பட்டது. சம்பவம் நிகழ்ந்த இடத்திற்கு தீயணைப்பு மற்றும் மீட்புப்படையின் வீரர்கள் வருவதற்கு முன்னதாக அக்காரை ஓட்டியவர் காரிலிருந்து வெளியேறினார். எனினும் அவர் காயம் அடையவில்லை என தீயணைப்பு அதிகாரி Wan Mohd Razali தெரிவித்தார்.

 Tags
Brother died

into a road divider

sister survived

the car crashed


மற்றவர்கள் பெயரில் இருந்த 19 போலி கடப்பிதழ்கள் வைத்திருந்த பல்கலைக்கழக மாணவர் கைது

கோலாலம்பூர், அக் 11 – மற்றவர்களுக்கு சொந்தமான 19 போலி கடப்பிதழ்களை வைத்திருந்த பொது பல்கலைக்கழகத்தில் பயின்றுவரும் வெளிநாட்டு மாணவர் ஒருவர் கைது செய்யப்பட்டார். ஜாலான் பண்டான் இண்டாவில் நேற்று சாலை தடுப்பு பரிசோதனையின்போது தப்பியோட முயன்ற அந்த நபர் கைது செய்யப்பட்டதாக அம்பாங் ஐயா போலீஸ் தலைவர் ஆசாம் இஸ்மாயில் கூறினார். வாகன லைசென்ஸ் மற்றும் பயண ஆவணங்களை கொண்டிருக்காத அந்த நபர் கைது செய்யப்பட்டார். அவர் தோளில் மாட்டியிருந்த கைப்பையை பரிசோதித்த பின் அதில் 14 வங்காளதேசிகள் மற்றும இந்தோனேசியர்களுக்கு சொந்தமான 4 போலி கடப்பிதழ்கள் இருந்ததாக அவர் தெரிவித்தார். தற்போது விசாரணைக்காக அந்த நபர் நான்கு நாட்களுக்கு தடுத்து வைக்கப்பட்டுள்ளார் என ஆசாம் இஸ்மாயில் கூறினார்.

 Tags
ditahan bersama 19

pasport palsu

Penuntut warga asing


நீர் விளையாட்டு மையத்தில் 7 வயது சிறுமி மூழ்கி மரணம்

பெட்டாலிங் ஜெயா, ஜூன் 11 – பந்திங்கில் செயல்பட்டு வரும் தஞ்சோங் செப்பாட் நீர் விளையாட்டு மையத்தில் 7 வயது சிறுமி மூழ்கி மாண்டுள்ளார். நேற்று நிகழ்ந்த அச்சம்பவத்தில், அவ்வழியாக வந்த ஆடவர் ஒருவர் சுயநினைவற்ற நிலையில் இருந்த அச்சிறுமியைக் கண்டு தகவல் கொடுத்ததாக கூறப்பட்டுள்ளது. பரிசோதித்ததில் அச்சிறுமி இறந்துவிட்டதாக நம்பப்படுகிறது.

அச்சிறுமி பெரியவர்கள் யாரும் இல்லாத சூழலில் தனது 8 வயது அக்காவுடன் சம்பந்தப்பட்ட நீச்சள் குளத்தில் விளையாடிக் கொண்டிருந்ததாக கூறப்படுகிறது. இதனிடையே, இது குறித்து கருத்துரைத்த போலிசார், பெற்றோர்கள் குழந்தைகளை கண்காணிப்பு இன்றி இதுபோன்ற இடங்களில் தனியாக விட வேண்டாம் என அறிவுறுத்தியுள்ளனர்.

 Tags
7 yearold

Drowned

little girl

park pool


கூட்டரசு  குற்றப்  புலானாய்வு புதிய தலைவராக  Shuhaily Zain பதவியேற்பார்

கோலாலம்பூர், ஆக 11 – கோலாலம்பூர் போலீஸ் தலைவரான Shuhaily Zain ஆகஸ்டு 30 ஆம் தேதி முதல் புக்கிட் அமான் குற்றப் புலனாய்வுத்துறையின் புதிய இயக்குனராக பதவியேற்கவிருக்கிறார். மே 22ஆம் தேதி கோலாலம்பூர் போலீஸ் தலைவராக பொறுப்பை ஏற்ற Shuhaily இதற்கு முன் பினாங்கு போலீஸ் தலைவராக இருந்துள்ளார். கடந்த ஜூன் மாதம் போலீஸ் படைத் துணைத்தலைவராக Ayob Khan Mydin Pitchay நியமிக்கப்பட்டது முதல் அவர் வகித்து வந்த புக்கிட் அமான் சி.ஐ.டி இயக்குனர் பதவி காலியாக இருந்து வந்தது. இதனிடையே Jips எனப்படும் புக்கிட் அமான் நன்னெறித்துறையின் துணை இயக்குனர் Allaudeen Abdul Majid Suhaily கோலாலம்பூர் போலீஸ் துறையின் தலைவராக நியமிக்கப்பட்டுள்ளார். Alaudeen னுக்கு பதில் Jips துணை இயக்குனராக Ibrahim Saad நியமிக்கப்படுவார்.

 Tags
KL top cop

to become next federal CID chief


மற்றவர்களை  சர்வாதிகாரி என்று  சொல்வதற்கான   தகுதியை   மகாதீர்  கொண்டிருக்கவில்லை – கஸ்தூரி  பட்டு சாடல்

கோலாலம்பூர். மார்ச் 20 – 1987-ஆம் ஆண்டு அக்டோபர் 2-ஆம் தேதி பிரதமராகவும் உள்துறை அமைச்சராகவும் இருந்தபோது Operasi Lalang நடவடிக்கையின் கீழ் தமது தந்தை பட்டு உட்பட சுமார் 119 பேரை கைது செய்து விசாரணை எதுவுமின்றி தடுத்து வைத்த டாக்டர் மகாதீர் இப்போதைய அரசாங்கத்தை சர்வாதிகாரி என்று சொல்வது எந்த வகையில் நியாயம் என பத்து காவான் நாடாளுமன்ற முன்னாள் உறுப்பினர் Kashthuri Patto கேள்வி எழுப்பியுள்ளார். உண்மையில் மகாதீரின் அந்த நடவடிக்கைதான் சர்வாதிகாரத்தின் உச்ச கட்டம் என கஸ்தூரி சாடினார்.

அப்போது 8 வயதாக இருந்து நானும், அறு வயதான எனது தங்கையும் அடைந்த வேதனைக்கு அளவே இல்லை. எதிர்ப்பாளர்கள் என்பதற்காக எனது தந்தையைப் போன்று பல தந்தைகளை குடும்பத்திலிருந்து பிரித்து தடுத்து வைத்த மகாதீர் இப்போது பிரதமர் அன்வார் இப்ராஹிமை சர்வாதிகாரி என்று கூறுவது ஏற்புடையதாக இல்லையென கஸ்தூரி வெளியிட்ட அறிக்கையில் தெரிவித்திருக்கிறார்.

 Tags
as dictators

dr mahathir

has no right

Ops Lalang means

says ex-MP

to term others


கேட்டது ஒன்று,  கிடைத்தது ஒன்று  தமிழ்ப்பள்ளிகள்  தொடர்பான கேள்விக்கு  கிடைத்த பதிலில்  டத்தோ ஶ்ரீ சரவணன் அதிருப்தி

கோலாலம்பூர், ஜூன் 7 – 2023 ஆம் ஆண்டுக்கான வரவு செலவு திட்டத்தில் தமிழ்ப் பள்ளிகளுக்கு எவ்வளவு ஒதுக்கீடு ஒதுக்கப்பட்டது மற்றும் இந்நாட்டில் தமிழ்க் கல்வியின் மேம்பாட்டிற்காக இப்போது வழங்கப்பட்டுவரு உதவிகள் அதிகரிக்கப்பட்டு சிறப்பு உதவி எதுவும் வழங்கப்படும் திட்டம் இருக்கிறதா என தாப்பா நாடாளுமன்ற உறுப்பினரும் ம.இ.காவின் தேசிய துணைத் தலைவருமான டத்தோஸ்ரீ எம்.சரவணன் கல்வி அமைச்சரிடம் கேள்வி எழுப்பியிருந்தார். ஆனால் இந்த கேள்விக்கு கல்வி அமைச்சர் வழங்கியிருந்த பதில் சிறிதும் தொடர்பு இல்லாமல் இருந்தது குறித்து சரவணன் அதிருப்தியும் ஏமாற்றமும் அடைந்துள்ளார்.

தமிழ்ப் பள்ளிகள் உட்பட அனைத்து பள்ளிகளுக்கும் அடிப்படை வசதிகள் மற்றும் உள் கட்டமைப்பை தயார்படுத்தும் முயசிகளில் கல்வி அமைச்சு முழு கடப்பாட்டை கொண்டுள்ளது . 2023 ஆம் ஆண்டில் அரசாங்கம் பள்ளிகள் மற்றும் அரசாங்க முழு உதவிப் பெற்ற பள்ளிகளை பரமாரிப்புக்காக 900 மில்லியன் ரிங்கிட் ஒதுக்கப்பட்டது . இந்த தொகையை பள்ளிகளுக்கு நியாயமாகவும் சரியான முறையிலும் பராமரிப்புக்கான தொகையை கல்வி அமைச்சு வழங்கும். விண்ணப்பம் மற்றும் முன்னுரிமை அடிப்படையில் பராமரிப்புக்கான ஒதுக்குகிடுகள் பள்ளிகளுக்கு வழங்கப்படும் என கல்வி அமைச்சர் கூறியுள்ள பதில் தமது கேள்விக்கு கு எந்தவகையிலும் தொடர்பு இல்லாமல் இருப்பதை சரவணன் சுட்டிக்காட்டினார்.

 Tags
datuk sri saravanan

is dissatisfied

regarding Tamil schools.

to the question

with the answer


McDonalds பொரித்த கோழி இறைச்சி கிடைக்குமென எண்ணிய மாணவர்களுக்கு ஏமாற்றமே மிஞ்சியது ; பெற்றோர்கள் வருத்தம்

பெட்டாலிங் ஜெயா, ஆகஸ்ட்டு 16 – மெக்டொனால்ட்ஸ் பொரித்த கோழி இறைச்சி துண்டுகள் இருக்குமென எண்ணி மகிழ்ச்சியில் கோத்தாவை திறந்து பார்த்த போது மாணவர்களின் அந்த மகிழ்ச்சி காணாமல் போனது.

வெறும் க்ரீம் ரொட்டியும், கோத்தா பானமும் அதில் இருந்தது தான் அதற்கு காரணம்.

மாநில கல்வி துறை ஏற்பாடு செய்திருந்த நிகழ்ச்சி ஒன்றில் கலந்து கொண்ட மாணவர்கள் சிலருக்கு ஏற்பட்ட ஏமாற்றம் அதுவென, அப்துல் முயிஸ் முஹமட் ருஸ்லீ  எனும் ஆசிரியர் ஒருவர் தமது முகநூலில் பதிவிட்டுள்ளார்.

எனினும், அச்சம்பவம் எங்கு? எப்பொழுது நடந்தது என்ற விவரம் எதையும் அவர் வெளியிடவில்லை.

உணவு பொட்டலத்தை தந்து, மாணவர்களுக்கு ஆசை காட்டி ஏமாற்றுவதை போல அச்சம்பவம் இருந்ததாகவும் அந்த ஆசிரியர் குறிப்பிட்டுள்ளார்.

அச்சம்பவம் தொடர்பில், பெற்றோர்கள் சிலரும் தம்மை தொடர்புக் கொண்டு வருத்தம் தெரிவித்ததாக அந்த ஆசிரியர் பதிவிட்டுள்ளார்.

பெற்றோர்கள் அவருக்கு அனுப்பிய குறுச்செய்திகளும், அந்த பதிவோடு இணைக்கப்பட்டுள்ளது.

அவரது அந்த பதிவு வைரலாகியுள்ளதோடு, அதுபோன்ற சம்பவம் நிகழ்ந்திருக்க கூடாது என இணைய பயனர்கள் பலர் கருத்துகளை பதிவிட்டு வருகின்றனர்.

“மாணவர்களுக்கு போலி நம்பிக்கையை தந்து ஏமாற்றி இருக்க கூடாது” என அதில் ஒருவர் குறிப்பிட்டுள்ள வேளை ; மெக்டொனால்ட்ஸ் என குறிப்பிடப்பட்டிருக்கும் கோத்தாவை வழங்க வேண்டிய அவசியம் என்ன வந்தது என மற்றொருவர் கேள்வி எழுப்பியுள்ளார்.

 Tags
ayam goreng McDonalds

kecewa

Murid

roti


18 வயது வரை மாணவர்கள் கணிதம் கற்க வேண்டும் ; ரிஷி சுனக் திட்டம்

இங்கிலாந்தில், மாணவர்கள் 18 வயது வரை, ஏதேனும் ஒரு கணித பாடத்தைப் பயில்வதை உறுதிச் செய்யும் திட்டத்தை செயல்படுத்தும் முயற்சியை, அந்நாட்டு பிரதமர் ரிஷி சுனக் மேற்கொண்டுள்ளார். இவ்வாண்டுக்கான தொடக்க உரையின் போது, ரிஷி சுனாக் தமது அந்த திட்டம் குறித்து அறிவிப்பார் என எதிர்ப்பார்க்கப்படுகிறது. குறிப்பாக, “எண்கள் மீதான அணுகுமுறை மறுபரிசீலனை செய்யப்பட வேண்டும்” என்பது ரிஷி சுனாக்கின் எதிர்பார்ப்பு ஆகும். தற்போதைய நவீன யுகத்தில், எங்கும் எதிலும் தரவுகள் நிறைந்துள்ளன. வேலைகள் புள்ளிவிவரங்களை அடிப்படையாக கொண்டுள்ளன. எதிர்காலத்தில் வேலையில் அமர பிள்ளைகளுக்கு கூடுதல் பகுப்பாய்வு திறன் தேவைப்படும். அதனால் கணித திறன் இல்லாத பிள்ளைகள் பின்னடைவை எதிர்நோக்க நேரிடலாம் என்பதால், கணித பாடத்தில் ரிஷி சுனாக் கூடுதல் கவனம் செலுத்தவுள்ளதாக கூறப்படுகிறது.

 Tags
18

maths

rishi sunak

students

study

wants


வெளிநாட்டுப் பயணிகள் மீதான  கோவிட்  கட்டுப்பாடுகள் கடுமையாக்கப்படும் ; பிரதமர்

கோலாலம்பூர், ஜன 4 – வெளிநாடுகளில் கோவிட் -19 தொற்று எண்ணிக்கை அதிகரித்திருப்பதை அடுத்து, நாட்டிற்குள் நுழையும் வெளிநாட்டு சுற்றுப் பயணிகள் மீதான சுகாதார பரிசோதனை கடுமையாக்கப்படுமென , பிரதமர் டத்தோ ஶ்ரீ அன்வார் இப்ராஹிம் தெரிவித்தார். பயணிகள் மீது எந்தவொரு பாரபட்சமின்றி அந்த பரிசோதனை நடவடிக்கை மேற்கொள்ளப்படுமெனவும் அவர் கூறினார். இந்த விவகாரத்தில் மக்களின் சுகாதார பாதுகாப்புக்கிற்கே அரசாங்கம் முக்கியத்துவம் அளிக்கும். அதற்கடுத்த நிலையில் தான் சுற்றுலா அல்லது பொருளாதார வளர்ச்சி இருப்பதாக பிரதமர் குறிப்பிட்டார்.

 Tags
covid

foreign

Prime Minister

restrictions

tightened

Travelers


அன்வார் அரசியல் போராட்டத்தை சித்தரிக்கும் திரைப்படம் மே மாதம் வெளிவருகிறது

கோலாலம்பூர் , மார்ச் 2 – பிரதமர் டத்தோ ஶ்ரீ அன்வார் இப்ராஹிமின் அரசியல் போராட்டத்தை சித்தரிக்கும் ‘The Untold Story’ திரைப்படம் , நாடு முழுவதும் மே மாதம் திரையரங்குகளை நாடவிருக்கிறது.

1991-ஆம் ஆண்டு அன்வார் நிதியமைச்சராக பொறுப்பேற்றதில் இருந்து 1998- ஆம் ஆண்டு அரசாங்க பொறுப்புகளில் இருந்து நீக்கப்பட்டது வரையிலான கால கட்டம் வரையில், அவரது வாழ்க்கையில் நிகழ்ந்த உண்மை சம்பவங்களை கோர்த்து , அந்த படம் தயாரிக்கப்பட்டிருப்பதாக அப்படத்தின் நிர்வாக தயாரிப்பாளர் Zukiflee Anwar Haque தெரிவித்தார்.

அன்வாரைப் பற்றி பொதுவில் அறியாத சில சம்பவங்கள் இந்த திரைப்படத்தில் இடம்பெற்றுள்ளதாகவும் அவர் கூறினார்.

 Tags
Anwar's film

meets the audience

the untold story

this May


தமிழ் அறவாரியத்தின் தமிழர் திருநாள் தாய்மொழி நாள் விழா : முனைவர் பர்வீன் சுல்தானா இலக்கிய உரை பெருமை சேர்த்தது

கோலாலம்பூர், பிப் 20 – தமிழ் அறவாரியத்தின் ஏற்பாட்டில் தமிழர் திருநாள் மற்றும் தாய்மொழி நாள் நிகழ்ச்சிக்கு தமிழ் நாட்டின் முனைவர் பர்வீன் சுல்தானா அவர்களின் இலக்கிய உரை மேலும் பெருமை சேர்த்தது.

பெட்டாலிங் ஜெயா சிவிக் சென்டரில் நடை பெற்ற இந்த நிகழ்ச்சியில் தொடக்கம் முதல் முடிவுவரை அரங்கம் நிறைந்த ரசிகர்கள் திரளாக கலந்துகொண்டனர். இந்த நிகழ்ச்சி சிறப்பாக நடைபெறுவதற்கு ம.இ.காவின் துணைத்தலைவர் டத்தோஸ்ரீ எம்.சரவணன், பெட்டாலிங் ஜெயா மாநகர் மன்ற உறுப்பினர் தயாளன் ஆகியோருக்கு தமது வரவேற்புறையில் தமிழ் அறவாரியத்தின் தலைவர் சி.ம. திரவியம் நன்றி தெரிவித்துக் கொண்டார்.

நாட்டில் தமிழ்ப்பள்ளி மாணவர்களின் எண்ணிக்கை குறைந்து கொண்டுவரும் இந்நாளில் தாய்மொழி நாளும் , தமிழர் திருநாளும் கொண்டாடப்படுவதன் மூலம் தமிழ் மொழி உணர்வை அடுத்த தலைமுறைக்கும் கொண்டுச் செல்ல முடியும் என்று தமிழ அறவாரியம் நம்புவதாக திரவியம் தெரிவித்தார்.

20 ஆண்டுகளாக செயல்பட்டுவரும் தமிழ் அறவாரியம் தமிழ்ப் பள்ளிகளில் LPS எனப்படும் பள்ளி மேலாளர் வாரியம் அமைவதற்கு தீவிர முயற்சியை மேற்கொண்டு 480 பள்ளிகளில் அதனை அமைத்திருப்பதாகவும் அவர் கூறினார். அதோடு தமிழ் அறவாரியத்திற்கு சொந்த கட்டிடம் பெறும் முயற்சியும் வெற்றி பெற்றிருப்பதாகவும் இதற்கு நன்கொடை வழங்கிய அனைத்து நெஞ்சங்களுக்கும் அவர் நன்றி தெரிவித்துக் கொண்டார்.

இந்த நிகழ்ச்சியில் தமிழ் இலக்கியங்கள் படைக்கப்பட்டதன் நோக்கம் வாழ்வுக்கு வழிகாட்டவே என்ற தலைப்பில் சிங்கப்பூரைச் சேர்ந்த முனைவர் சரோஜினி செல்லக் கிருஷ்ணனும், மலாயா பல்கலைக்கழகத்தின் செல்வஜோதி ராமலிங்கம் வாதிட்டனர்.

சிங்கப்பூரைச் சேர்ந்த நடுவர் முனைவர் செல்லக் கிருஷ்ணன் தலைமையில் நடைபெற்ற இந்த பட்டிமன்றத்தில் சரவணன் இராமச்சந்திரன் மற்றும் பாருக்குட்டி இராமன் ஆகியோர் தமிழ் இலக்கியம் படைக்கப்பட்டதன் நோக்கம் வாழ்வுக்கு மகிழ்வூட்டவே என்ற தலைப்பில் அனல் பறக்கும் கருத்துக்களை வெளியிட்டு நிகழ்ச்சிக்கு பெருமை சேர்த்தனர்.

இந்த நிகழ்ச்சிக்கு மேலும் சிறப்பு சேர்க்கும் வகையில் தமிழக பேச்சாளர் முனைவர்

பர்வீன் சுல்தானா ஒரு மணி நேரத்திற்கும் மேலாக இலக்கிய உரையாற்றினார். தமிழ் மொழியின் நலனுக்காகவும் தமிழ்ப்பள்ளியின் வளர்ச்சிக்காகவும் சேவையாற்றிவரும் தமிழ் அறவாரியத்தின் நிகழ்வில் கலந்துகொண்டதில் தமது மகிழ்ச்சியை தெரிவித்ததோடு பல ஆயிரம் மைல்களுக்கு அப்பால் வாழ்ந்தாலும் தமிழால் நாம் அனைவரும் ஒன்று சேர்ந்திருக்கிறோம் என்றார் .

நம்மை நாம் புரிந்துகொள்வதற்கு வாசிக்கும் பழக்கத்தை ஏற்படுத்திக் கொள்ள வேண்டும் என்றும் அவர் வலியுறுத்தினார். ஆண்டுக்கு ஒரு இலக்கியவாதியை சிறப்பு செய்யும் நோக்கத்தில் இந்த நிகழ்ச்சியில் மணிக்கவிஞர் பாதாசன் சிறப்பிக்கப்பட்டார். பொன் கோகிலத்தின் விறுவிறுப்பான அறிவிப்போடு ஸ்ரீ ரங்கநாதன் பரதாலயம் மாணவிகளின் நடனங்கள் மற்றும் திருமதி சர்மிளா சிவகுருவின் பாடல்களும் நிகழ்ச்சிக்கு மெருகூட்டின.


மகாதீர் மீது தேச நிந்தனை சட்டத்தின் கீழ் நடவடிக்கை  எடுப்பீர்  ; நஸ்ரி அசிஸ்

கோலாலம்பூர், மார்ச் 21 – அரசாங்கத்தை குறை கூறி வரும் முன்னாள் பிரதமர் துன் டாக்டர் மகாதிர் முஹம்மட் மீது , தேச நிந்தனை சட்டத்தின் கீழ் நடவடிக்கை எடுக்கப்பட வேண்டுமென , முன்னாள் சட்ட அமைச்சர் நஸ்ரி அசீஸ் ( Nazri Aziz ) கூறியிருக்கிறார் .

அரசாங்கத்தின் தலையீடு இருப்பதால், மலாய்க்காரர் பிரகடனம் தொடர்பான கூட்டத்தை நடத்த முடியாமல் போயிருப்பதாக, துன் மகாதீர் குற்றம் சாட்டியிருந்தார்.

இவ்வேளையில், அவ்வாறான குற்றச்சாட்டை முன் வைத்து , பொதுமக்களை தூண்ட மகாதீர் முயல்வதாக, முன்னாள் அம்னோ உச்சமன்ற உறுப்பினரான நஸ்ரி கூறியிருக்கிறார் .

மகாதீர் காலத்தின் போது, அரசாங்கத்தை குறை கூறும் பேரணிகளை நடத்த திட்டமிட்டவர்கள் , அரசாங்கத்துக்கு எதிரானவர்கள் என முத்திரை குத்தப்பட்டனர். அவர்கள், ISA –உள்நாட்டு பாதுகாப்புச் சட்டத்தின் கீழ் கைது செய்யப்படுவர்.

இதையெல்லாம் மகாதீர் மறந்து விட்டாரா என நஸ்ரி அசீஸ் கேள்வியெழுப்பினார். அதோடு, தாம் அதிகாரத்தில் இருந்தபோது, மலாய்க்காரர்களை சிறுமைப் படுத்தியதோடு, சோம்பேறிகள் எனவும் அவமதித்தார்.

ஆனால், தற்போது அதிகாரத்தில் இல்லாதபோது, மலாய்க்காரர் நலனில் தாமே அதிகம் அக்கறை காட்டுவது போல் மகாதீர் நடந்து கொள்வதாக நஸ்ரி கூறினார்.

 Tags
against Dr Mahathir

says Nazri Aziz

Sedition Act

Use the


கொள்கலன் விழுந்து லாரி ஓட்டுநர்  உடல் நசுங்கி பலி

பட்டவொர்த், மார்ச் 11 – லாரியின் தலைப்பகுதி மட்டுமுள்ள வாகனத்தை செலுத்தும் ஓட்டுநர் ஒருவர் , வாகனத்தின் மீது கொள்கலன் விழுந்து, உடல் நசுங்கி உயிரிழந்தார்.

பினாங்கு பட்டவொர்த்தில் உள்ள கொள்கலன் முனையத்தில் அந்த சம்பவம் நிகழ்ந்த வேளை, 41 வயதான அந்த உள்நாட்டு ஆடவர் சம்பவ இடத்திலேயே உயிரிழந்ததாக, மாநில தொழிலாளர் பாதுகாப்பு- சுகாதார துறையின் இயக்குநர் Hairozie Asri தெரிவித்தார்.

அந்த சம்பவத்தை அடுத்து, அந்த முனையத்தில் லாரிகள் பணியில் ஈடுபடுவது தற்காலிகமாக நிறுத்தி வைக்கப்பட்டிருப்பதோடு, தொடர் விசாரணை நடத்தப்பட்டு வருவதாக அவர் கூறினார்.

 Tags
by a container

driver was killed

The lorry head


முதலீட்டு மோசடி கும்பல் முறியடிப்பு ; 29 பேர் கைது

கோலாலம்பூர், பிப் 25 – கடந்த செவ்வாய்க்கிழமை கோலாலம்பூர் , சிலாங்கூர் , பேராக், ஜோகூர் ஆகிய மாநிலங்களில் தனித்தனியே மேற்கொள்ளப்பட்ட சோதனை நடவடிக்கைகளில், மோசடி கும்பலொன்றின் நடவடிக்கையை போலீசார் முறியடித்தனர்.

அந்த சோதனை நடவடிக்கைகளின்போன் போது, 24 வயதிலிருந்து 38 வயதுக்கு உட்பட்ட 19 ஆண்களும், 10 பெண்களும் கைது செய்யப்பட்டதாக, அரச மலேசிய போலீஸ் படையின் செயலாளர் Datuk Noorsiah Mohd Saaduddin தெரிவித்தார்.

அதிக லாபத்தை தருமெனக் கூறி , புதியதாக, முதலீட்டுத் திட்டங்களைத் தொடங்கி அக்கும்பல் மோசடி செய்து வந்ததகாக அவர் கூறினார்.

 Tags
29 arrested

Investment fraud

syndicate busted


அதிகாரத்தை தவறாக பயன்படுத்தி மகளை வேலைக்கு நியமித்தார் முன்னாள் வங்கி அதிகாரி மீது குற்றச்சாட்டு

மலாக்கா, செப் 27 – தனது அதிகாரத்தை தவறாக பயன்படுத்தி ஜாசினிலுள்ள அரசாங்க நிறுவனத்தில் வேலைக்கு நியமித்ததாக மாநில அரசாங்க நிறுவனத்தின் முன்னாள் நிர்வாக அதிகாரி மீது செசன்ஸ் நீதிமன்றத்தில் குற்றஞ்சாட்டப்பட்டது. நீதிபதி எளசாப்பிட் பய வான்  முன்னிலையில் குற்றஞ்சாட்டப்பட்ட 57 வயதுடைய அமீர் அலி தமக்கு எதிரான குற்றச்சாட்டை மறுத்தார். மலாக்கா ஸ்யரிக்கட் மேலாக ஹலால் ஹப் நிறுவனத்தின் தலைமை நிர்வாக அதிகாரி என்ற தமது பதவியை பயன்படுத்தி தமது மகளை W 41 பிரிவுக்கான நிதி அதிகாரியாக நியமித்ததாக அமீர் அலி மீது குற்றச்சாட்டு கொண்டு வரப்பட்டது.

கடந்த 2021 ஆம் ஆண்டு ஏப்ரல் 1ஆம்தேதி மலாக்கா தொழில்மய பகுதியில் அஞ்சொற் கட்டடத்திலுள்ள ஸ்யரிக்கட் மேலாக ஸ்யரிக்கட் மேலாக ஹலால் ஹப் Sdn Bhd ட்டில் அவர் இந்த நடவடிக்கையில் ஈடுபட்டதாக குற்றஞ்சாட்டப்பட்டார். குற்றஞ்சாட்டப்பட்ட நபர் உள்நாட்டு பல்லைக்கழகத்தில் பண்பாட்டு அதிகாரியாக தற்போது வேலை செய்து வருகிறார். 2009 ஆம் ஆண்டின் மலேசிய ஊழல் தடுப்பு சட்டத்தின் கீழ் அமீர் அலி மீது குற்றஞ்சாட்டப்பட்டது.

 Tags
Bekas CEO didakwa

salah guna kuasa lantik anak


கால்வாயில் சிக்கிக் கொண்டிருந்த வாகனம் வெள்ளத்தில் அடித்துச் செல்லப்பட்டது ; போலீஸ் விளக்கம்

சபா, பெனாப்பாங்கிலுள்ள, கால்வாய் ஒன்றுக்கு அடியில் சிக்கிக் கொண்டிருந்த நான்கு சக்கர வாகனம், கடந்த செவ்வாய்கிழமை ஏற்பட்ட வெள்ளத்தின் போது அடித்து செல்லப்பட்டது என்பதை போலீசார் உறுதிப்படுத்தினர்.

கால்வாயில் நான்கு சக்கர வாகனம் ஒன்று சிக்கிக் கொண்டிருக்கும் காணொளி வைரலாகி இருப்பதை தொடர்ந்து போலீசார் விளக்கமளித்தனர்.

கடந்த செவ்வாய்கிழமை, ஏற்பட்ட வெள்ளத்தின் போது, அந்த நான்கு சக்கர வாகனம் கட்டுப்பாட்டை இழந்து கால்வாயில் கவிழ்ந்து, பெருக்கெடுத்து ஓடிய நீரில் அடித்துச் செல்லப்பட்டது.

எனினும், அவ்வாகனத்தின் ஓட்டுனர், அதிலிருந்து வெளியேறி அதிஷ்டவசமாக உயிர் தப்பினார்.

 Tags
A vehicle stuck in a canal

by the flood

swept away


பேராக்கில் மடானி  திறந்த இல்ல உபசரிப்பு;  50,000த்திற்கும்  மேற்பட்டோர் வருகை

ஈப்போ, மே 19 – பேராவில் Sunway Lost world of Tambunனில் நடைபெற்ற ஹரி ராயா மடானி திறந்த இல்ல உபசரிப்பில் 50,000த்திற்கும் மேற்பட்ட விருந்தினர்கள் கலந்துகொண்டனர்.

பேரா சுல்தான் Nazrin Muizzuddin Shah மற்றும் பேரா Raja permaisuri Tuanku Zara Salim இந்த நிகழ்வுக்கு சிறப்பு வருகை புரிந்திருந்த வேளை, பிரதமர் டத்தோஸ்ரீ அன்வார் இப்ராஹிம் அவரது துணைவியார் டத்தோஸ்ரீ டாக்டர் வான் அஸிஸா வான் இஸ்மாயில், பேரா மந்திரிபுசார் டத்தோஸ்ரீ ஷராணி முகமட் , மாநில ஆட்சிக்கு குழு உறுப்பினர்கள் ஆகியோரும் இந்த திறந்த இல்ல உபசரிப்பில் கலந்துகொண்டனர்.

அந்த விருந்து இரவு 8 மணிக்கு தொடங்குவதாக திட்டமிட்டிருந்த போதிலும் மாலை மணி 6.30 முதல் பொதுமக்கள் அங்கு கூடத் தொடங்கிவிட்டனர்.

20 க்கும் மேற்பட்ட உணவு மையங்களில் சைவ மற்றும் அசைவ உணவுகளுடன் பல்வேறு வகையான உணவுகளும் பரிமாறப்பட்டு ஹரி ராயா உபசிரிப்பு மிகச் சிறப்பாக நடைப்பெற்றது.

 Tags
50000 also More

Madani open house

people visit

treat in Perak


அழகு சாதன  தொழில்துறை  பொருளாதார வளர்ச்சிக்கு  முக்கிய  பங்காற்ற முடியும்

கோலாலம்பூர், மே 19- The beauty industry எனப்படும் அழகு தொழில் துறை மலேசியாவின் பொருளாதாரத்திற்கு முக்கிய பங்காற்ற முடியும் என மனிதவள அமைச்சர் வி . சிவகுமார் தெரிவித்தார். தற்போது அழகு துறை

உலகளவில் 100 பில்லியன் அமெரிக்க டாலர்கள் அல்லது RM 450 பில்லியனுக்கு மேல் ஈட்டி வருகிறது. உலகளாவிய பயனீட்டாளர்கள் ஆரோக்கியத்தின் மீது அதிக கவனம் செலுத்துவதன் வழி வாழ்க்கை முறைகள், தனிப்பட்ட ஆரோக்கியம், சீர்ப்படுத்தல் மற்றும் பொது நல்வாழ்வில் இந்த அழகு தொழில் துறை முக்கியத்துவம் பெறும் வாய்ப்பு உள்ளது.

உடல் சருமத்தை ஆரோக்கியமாக வைத்திருக்கவும் ஒளிரும் அழகு துறை பெரிதும் உதவுகிறது. அழகு தொழில் துறையில் வெற்றி நடைபோடும் One Doc Group நிறுவனத்தை பாராட்டுகிறேன். அங்கீகாரம் பெற்ற அவர்களின் பயிற்சித் திட்டத்தின் தொடக்கம் திறன் மேம்பாட்டுத் துறை மற்றும் மனிதவள அமைச்சுடன் தொடங்கப்பட்டதாகும்.தோல் பராமரிப்பில் சமீபத்திய தொழில்நுட்பம் ONE DOC – PICO 250 ஐ உலகத் தரத்திற்கு கொண்டு வருவதில் அவர்களின் உன்னத முயற்சிகளையும் அழகு துறையின் வளர்ச்சியை ஊக்குவிக்கும் One Doc நிறுவனத்தின் அனைத்து நிபுணர்களையும் பாராட்டுவதாகவும் சிவக்குமார் தெரிவித்தார்.

 Tags
Beauty Industry

important role

to strengthen Economic

will play very


‘பிச்சைக்காரன் 2’ படப்பிடிப்பின் போது ஏற்பட்ட விபத்தில் நடிகர் விஜய் ஆண்டனி காயமடைந்தார்.

லங்காவி, ஜன 16 – லங்காவியில் நடிகர் விஜய் ஆண்டனி பிச்சைக்காரன் 2 படப்பிடிப்பில் ஈடுபட்டிருந்தபோது திடீரென விபத்திற்குள்ளானார். இயக்குனர் சசி இயக்கத்தில் விஜய் ஆண்டணி நடித்த பிச்சைக்காரன் திரைப்படம் கடந்த 2016ஆம் ஆண்டு வெளிவந்தது. வசூலில் பெரிய அளவில் வெற்றி பெற்ற அந்த திரைப்படம் விஜய் ஆண்டனியின் திரையுலக வாழ்க்கையில் பெரிய திருப்புமுனையை ஏற்படுத்தியது. இந்த வெற்றியைத் தொடர்ந்து பிச்சைக்காரன் 2 படம் தற்போது உருவாகி வருகிறது. இதில் விஜய் ஆண்டனி நடிப்பதோடு மட்டுமின்றி இயக்கியும் வருகிறார். இந்த படத்தின் மூலம் இயக்குனராகவும் விஜய் ஆண்டனி அறிமுகமாகிறார். இந்த படத்தின் படப்பிடிப்பு லங்காவியில் நடந்தபோது ஏற்பட்ட விபத்தில் விஜய் ஆண்டனி காயம் அடைந்தார். இதனைத் தொடர்ந்து அவர் மருத்துவமனையில் அனுமதிக்கப்பட்டுள்ளார்.

 Tags
'Pichaikaran 2'.

injured in an accident

Vijay Anthony


மலாக்காவின்  புதிய முதலமைச்சர் வெள்ளிக்கிழமை  பதவி உறுதிமொழி  எடுத்துக் கொள்வார்

மலாக்கா, மார்ச் 29 – மலாக்காவின் புதிய முதலமைச்சர் மார்ச் 31 வெள்ளிக்கிழமை பதவி உறுதிமொழி எடுத்துக்கொள்வார் என எதிர்பார்க்கப்படுகிறது. மலாக்கா முதலமைச்சர் டத்தோஸ்ரீ சுலைமான் அலி பதவி விலகிவிட்டதாக தகவல் வெளியாகியுள்ளது. அவரது உதவியாளர்கள் தங்களது மேஜைகளில் உள்ள பொருட்களை இன்று காலி செய்தனர். அவர்களது இந்த நடவடிக்கை புதிய நிர்வாகத்தின் அதிகாரிகள் வருவதற்கு வழிவிடும் வகையில் அமைவதாக கூறப்படுகிறது.

வெள்ளிக்கிழமை மாலை மணி 3 அளவில் புதிய முதலமைச்சர் பதவி உறுதிமொழி ஏற்கும் சடங்கு நடைபெறும் என முதலமைச்சர் அலுவலகத்தின் நம்பகத்தனமான தகவல்கள் மூலம் தெரிய வருகிறது. மாநில முதலீடு ,தொழில் முனைவர் மற்றும் கூட்டுறவு கழகத்திற்கு பொறுப்பு வகிக்கும் ஆட்சிக்குழு உறுப்பினர் டத்தோஸ்ரீ Rauf Yusoh மலாக்கா புதிய முதலமைச்சராக பதவியேற்பார் என கூறப்படுகிறது.

 Tags
aided seen

new Melaka CM

packing up

swirls as

talk of


ஒடிசாவில்  3 ரயில்கள் மோதி பயங்கர  விபத்து   மரண எண்ணிக்கை 300 ஐ நெருங்குகிறது   1,200 பேர் காயம்

இந்திய வரலாற்றில் மிக மோசமான ரயில் விபத்தாக கருதப்படும் ஒடிசா மாநிலத்தில் நிகழ்ந்த 3 ரயில்கள் சம்பந்தப்பட்ட விபத்க்தில் மரண எண்ணிக்கை 288 -ஐ எட்டியுள்ளது. வெள்ளிக்கிழமையன்று அவ்விபத்தில்

கோர மண்டல் மற்றும் பெங்களூரு ரயில்களின் பெட்டிகள் அருகில் தண்டவாளத்தில் நிறுத்தி வைக்கப்பட்டிருந்த சரக்கு ரயிலுடன் மோதி நொறுங்கின.

அந்த விபத்தில் 1,200 பேர் காயம் அடைந்தனர்.

அவர்களில் பலர் பல்வேறு மருத்துவனைகளில் சிகிச்சை பெற்று வருகின்றனர்.

நேற்று காலையில் மீட்புப் பணி தீவிரமாக நடைபெற்றது.

கோர மண்டல் எஸ்பிரஸ் லைன் மாறி சென்றதால் கோர விபத்து ஏற்பட்டதாக முதற்கட்ட விசாரணையில் தெரிவந்துள்ளது.

இதனிடையே ஒரே இடத்தில் கண்ணிமைக்கும் நேரத்தில் மூன்று ரயில்கள் மோதி விபத்தக்குள்ளாகியது குறித்து பலர் கேள்வி எழுப்பியுள்ளனர்.

ரயில் விபத்து குறித்து உயர்மட்ட குழு விசாரணை நடத்தும் என இந்திய ரயில்வே அமைச்சர் தெரிவித்துள்ளார்.

இதனிடையே விபத்து நிகழ்ந்த இடத்தை இந்திய பிரதமர் நரேந்திர மோடி பார்வையிட்டதோடு மீட்பு பணிகளில் உதவிய பொதுமக்களுக்கும் நன்றி தெரிவித்துக் கொண்டார்.

 Tags
300 in india

Death toll

nearts


பெண்களின்  கட்டாய  ஆடை குறியீட்டை ‘கண்காணிப்பற்கு பொது இடங்களில்  ஈரான் கேமரா  பொருத்தியுள்ளது

தெஹ்ரான், ஏப் 9 – பெண்களின் கட்டாயமாக்கப்பட்ட ஆடை குறியீட்டை பின்பற்ற மறுத்துவரும் பெண்களை கண்காணித்து அவர்களை தண்டிக்கும் முயற்சியாக பொது இடங்களில் கேமராக்களை பொறுத்தும் நடவடிக்கையில் ஈரானிய அதிகாரிகள் ஈடுபட்டுவருவதாக அந்நாட்டின் போலீஸ் அறிவித்துள்ளது. ஆடை குறியீட்டை பின்பற்ற மறுக்கும் பெண்கள் கண்டுபிடிக்கப்பட்டவுடன் அதன் விளைவுகள் குறித்து அவர்களுக்கு குறுஞ்செய்தி வாயிலாக எச்சரிக்கை விடுக்கப்படும் என ஈரான் போலீஸ் வெளியிட்ட அறிக்கையில் தெரிவிக்கப்பட்டுள்ளது. Hijab சட்டத்திற்கு எதிராக செய்படுபவர்களை தடுக்கும் நோக்கத்தில் இந்த நடவடிக்கை அமைந்திருப்பதாக அந்த அறிக்கை சுட்டிக்காட்டியது.

 Tags
in public Place

Iran installs cameras

Penalise unveiled

to identify


கே.எல்,ஐ ஏ வில்  32 லட்சம் ரிங்கிட் போதைப் பொருள்  பறிமுதல்

புத்ரா ஜெயா, ஆக 2 – கே.எல்.ஐ.ஏ விமான நிலையத்தின் சரக்கு பகுதியில் வெளிநாட்டிற்கு கடத்தும் முயற்சியில் மறைத்துவைக்கப்பட்டிருந்த 32 லட்சம் ரிங்கிட்டிற்கும் மேலான போதைப் பொருளை அரச மலேசிய சுங்கத்துறை

அதிகாரிகள் பறிமுதல் செய்தனர். கடந்த மாதம் 26 ஆம்தேதி நண்பகல் மணி 1.10 அளவில் கே.எல்.ஐ ஏ விமான நிலையத்தில் ஏற்றுமதி செய்யப்படும் சரக்குப் பகுதியில் லோரியில் இருந்த 24 பொட்டலங்களில் மறைத்து வைக்கப்பட்டிருந்த நான்கு பொட்டலங்களில் 67.098 கிலோ போதைப் பொருள் பறிமுதல் செய்யப்பட்டதாக சுங்கத்துறையின் மத்திய மண்டலப் பிரிவுக்கான அமலாக்கப் பிரிவின் இயக்குனர் Wong Pun Sian வெளியிட்ட அறிக்கையில் தெரிவித்திருக்கிறார். பறிமுதல் செய்யப்பட்ட போதைப் பொருளில் Methamphetamine மற்றும் Methylenedioxy யும் அடங்கும். சபாவில் உள்ள ஒருவரின் முகவரிக்கு அந்த பொட்டலம் அனுபப்படவிருந்ததாக Wong தெரிவித்தார்.

 Tags
Kastam rampas dadah lebih RM3.2 juta di KLIA


R வாகன பதிவு எண் ; ஒரு கோடியே 40 லட்சம் ரிங்கிட்டிற்கு ஏலம்

ஹாங்காங்கில், R என்ற ஒற்றை எழுத்தை மட்டுமே கொண்ட வாகன பதிவு எண் இரண்டு கோடியே 55 லட்சம் ஹாங்காங் டாலர் அல்லது ஒரு கோடியே 41 லட்சம் ரிங்கிட்டிற்கு ஏலத்தில் விற்கப்பட்டது.

சீனப் புத்தாண்டு கொண்டாட்டத்தை முன்னிட்டு, ஹாங்காங் போக்குவரத்து துறை ஏலத்தில் விட்ட 49 வாகன பதிவு எண்களில் அந்த R எழுத்தை கொண்ட எண்ணும் ஒன்றாகும்.

R எழுத்து அதிஷ்டத்தை கொண்டு வரும் என்பது சீனர்களின் நம்பிக்கையாகும்.

இதுவரை ஹாங்காங்கில் மிக அதிக விலையில் ஏலத்தில் எடுக்கப்பட்ட இரண்டாவது வாகன பதிவு எண்ணாகவும் அது திகழ்கிறது.

இதனிடையே, 10VE YOU எனும் வாகன பதிவு எண், ஒரு லட்சத்து 71 ஆயிரத்து 740 ரிங்கிட்டுக்கு ஏலத்தில் எடுக்கப்பட்டது.

 Tags
number plate

R auctioned for

RM14 million


2021-ஆம் ஆண்டு, SPM தேர்வெழுத்திய ஒரு லட்சத்து 80 ஆயிரத்து 680 மாணவர்கள் மேற்கல்வியை தொடரவில்லை.

அந்த எண்ணிக்கை, 2021-ஆம் ஆண்டு SPM தேர்வு எழுதிய மொத்த மாணவர்களில், 48.74 விழுக்காடு ஆகுமென, கல்வி அமைச்சர் பட்லினா சிடேக் தெரிவித்தார்.

அதற்கு முந்தைய 2020-ஆம் ஆண்டு, ஒரு லட்சத்து 15 ஆயிரத்து 939 மாணவர்கள் மேற்கல்வியை தொடரவில்லை என்பதையும் அமைச்சர் சுட்டிக் காட்டினார்.

அதனால், மாணவர்களிடையே கல்வியின் முக்கியத்துவம் மீதான விழிப்புணர்வை அதிகரிக்கவும், எதிர்கால வாழ்க்கைக்கான திறன்கள் மற்றும் ஆர்வத்தை மேம்படுத்தவும், தனிப்பட்ட வளர்ச்சி மற்றும் தொழில் கல்வித் திட்டங்களை கல்வி அமைச்சு செயல்படுத்தவுள்ளதாகவும் அமைச்சர் சொன்னார்.

மக்களவைக்கு வழங்கிய எழுத்துப்பூர்வ பதில் வாயிலாக அமைச்சர் அந்த விவரங்களை தெரிவித்தார்.

 Tags
Almost half

chose

from 2021

further studies

not to

of SPM

says Fadhlina

session

students


சாலையில் அடாவடியாக நடந்துக் கொண்ட ஆடவனிமிருந்து எனக்கு உதவிய இந்திய ஆடவரூகு நன்றி சொல்ல முடியாமல் போய்விட்டது

கோலாலம்பூர், ஜூலை 21 – நேற்று தலைநகர், கம்போங் பண்டான் சாலையில் பயணித்த பெண் ஒருவரின் கார் மீது ஏறிய அடையாளம் தெரியாத ஆடவன் ஒருவனால் திகிலூட்டும் அனுபவத்தை பெற்ற செய்தி அனைவரையும் அதிர்ச்சியில் தள்ளியது.

அது குதித்து காணொளியை வெளியிட்டிருந்த லியான எனும் அப்பெண், தனது பதிவில் பயத்தில் இருந்த தனக்கு திடிரென இந்தியர் ஒருவர் உதவியதாக குறிப்பிட்டுருந்தார். அவர் யாரென்று தெரியாத நிலையில், அவசரத்துக்கு தனக்கு உதவிய அவருக்கு தன்னால் நன்றி சொல்ல முடியாமல் போய் விட்டதாக கூறியிருந்தார்.

மேலும், அவர் யாரென்று தெரிந்தால் தம்மிடம் அவருடைய விவரத்தையிம் கூறும்படியும் கேட்டு கொண்டிருந்தார்.

அப்பெண்ணுக்கு ஏற்பட்டிருந்தது அதிர்ச்சியான சம்பவம் என்றாலும், இதுபோன்ற சம்பவங்களில்தான் மலேசியர்களின் ஒற்றுமையும் மனித தன்மையும் வெளிப்படுவதாக சிலர் கருத்துரைத்துள்ளனர்.

 Tags
climbed on moving car;

Female driver couldn't thank Indian

Incident of foreign man

man who helped and wished to find him


அம்னோ தேர்தல் விரைவில்  முடிவை  தெரிவிப்பேன் – இஸ்மாயில் சப்ரி

கோலாலம்பூர், பிப் 14 – எதிர்வரும் அம்னோ தேர்தலில் உதவித் தலைவர் பதவியை தற்காத்துக்கொள்வதற்கு போட்டியிடுவதா இல்லையா என்பது குறித்து விரைவில் அறிவிக்கவிருப்பதாக இஸ்மாயில் சப்ரி யாக்கோப் தெரிவித்திருக்கிறார். மூன்று உதவித் தலைவர் பதவிக்கான தேர்தலில் அம்னோவைச் சேர்ந்த 9 தலைவர்கள் போட்டியிடவிருப்பதாக தகவல்கள் வெளியாகியுள்ளன. முன்னாள் பிரதமரான இஸ்மாயில் சப்ரி உதவித் தலைவர் பதவியை தற்காத்துக் கொள்வதற்கு போட்டியிடுவாரா என்பது குறித்து இன்னும் திட்டவட்டமாக தெரிவிக்கவில்லை. சில தரப்பினர் கூறி வருகின்றனர். அம்னோ தேர்தல் பிப்ரவரி 1ஆம்தேதி தொடங்கி கட்டம் கட்டமாக நடைபெற்று மார்ச் 18 இல் முடிவடையும்.

 Tags
he is defending

ismail sabri

post soon

to confirm if

UMNO VP


தாய்லாந்தில் சரக்கு ரயில் மீது கனரக வாகனம் மோதி 8 பேர் பலி

பாங்காக் ஆகஸ்ட் 5 – மத்திய தாய்லாந்தில் தண்டவாளத்தை கடக்க முயன்ற கனரக வாகனம் (Pickup Truck) மீது சரக்கு ரயில் மோதியதில் 8 பேர் உயிரிழந்துள்ளனர்.

இந்த விபத்து பாங்காக்கின் கிழக்கே சாச்சோங்சாவ் மாகாணத்தில் உள்ள அங்கீகரிக்கப்படாத ரயில் பாதையில் அதிகாலையில் நடந்ததாக தாய்லாந்து ரயில்வே தெரிவித்துள்ளது.

பாதையை நெருங்கும் போது ரயில் ஓட்டுநர் தனது எச்சரிக்கை ஹார்னை அடித்தும், மீன் ஏற்றிச்சென்ற கனரக வாகனம் மீது மோதுவதை தவிர்க்க இயலவில்லை.

இந்த விபத்தில் ஐந்து ஆண்கள் மற்றும் மூன்று பெண்கள் என 8 பேர் உயிரிழந்த நிலையில், 4 பேர் படுகாயமடைந்தனர்.

 Tags
8 Killed In Thailand

After Freight Train Hits Truck Crossing Railway Track


3 ஆண்டுகளில்  ரி.ம  5. 5 பில்லியன்    போதைப் பொருள்  பறிமுதல்

கோலாலம்பூர், ஆக 29 – மலேசியாவின் மக்கள் தொகை 33.4 மில்லியன் பேராக உள்ளது. ஆனால் கடந்த ஜூன் மாதம்வரை 126 மில்லியன் பேருக்கு விநியோகிக்கக்கூடிய 5.5 பில்லியன் போதைப் பொருள் பறிமுதல் செய்யப்பட்டுள்ளதாக சுங்கத்துறையின் தலைமை இயக்குனர் டத்தோ Zazuli Johan தெரிவித்தார். சுங்கத் துறையின் விவேகமான நடவடிக்கையின் பயனாக நாட்டிற்குள் கடத்தி வரப்பட்டதாக நம்பப்படும் 25,302 கிலோ போதைப் பொருள்பறிமுதல் செய்யப்பட்டிருப்பதாக அவர் கூறினார். இதுதவிர நாட்டின் கடல் மற்றும் தரைப் பகுதியிலும் போதைப் பொருளை துடைத்தொழிப்பதற்காக பல்வேறு ரோந்து நடவடிக்கை மேற்கொள்ளப்பட்டு வருவதாக அவர் தெரிவித்தார்.

பொதுமக்கள் மூலம் பெறப்படும் தகவலினால் அவ்வப்போது பெரிய அளவில் போதைப் பொருள் முறியடிக்கப்பட்டு வருவதையும் Zazuli Johan சுட்டிக்காட்டினார். இவ்வாண்டு மட்டும் கடந்த ஜூன் மாதம்வரை 160 மில்லியன் ரிங்கிட் மதிப்புள்ள போதைப்பொருளை சுங்கத்துறை பறிமுதல் செய்துள்ளதாகவும் ZaZuli கூறினார். சுத்திகரிப்பு செய்யப்பட்ட நீரில் கலந்தும், மாத்திரை வடிவிலும் மற்றும் காப்பிக் கொட்டைகள் மற்றும் டயர்களிலும் போதைப் பொருள் கடத்தல் நடவடிக்கையில் பல்வேறு நடவடிக்கையில் பலர் ஈடுபட்டு வருவதையும் அவர் தெரிவித்தார்.

 Tags
bekal pada 126 juta orang

Dadah boleh


புரோட்டோன் X 90 தீப்பிடிக்கும் அபாயம் உரிமையாளர்களுக்குப் புரோட்டோன் அழைப்பு

கோலாலம்பூர் , செப் 14 – புரோட்டான் X 90 தீப்பிடிப்பதைச் சித்தரிக்கும் சமீபத்திய வைரல் வீடியோவுக்குப் பதிலளிக்கும் விதமாக, மலேசியாவின் தேசிய கார் தயாரிப்பு நிறுவனமான புரோட்டோன் , சாத்தியமான தரை இணைப்பு சிக்கல்களைத் தீர்க்க வாகன பாதுகாப்பு ஆய்வுக்கு அந்த காரின் உரிமையாளர்களை அழைத்துள்ளது. இந்த விவகாரத்தில் விரிவான விசாரணையை நடத்திய பிறகு, வாகனத்தின் உடல் அமைப்புடன் தரையிறங்கும் இணைப்புத்தான் தீப்பிடிக்கும் வாய்ப்புக்கான முதன்மைக் காரணம் என்று புரோட்டோன் அடையாளம் கண்டுள்ளது.

“வாகனத்தின் உடல் அமைப்புடன் தரையிறங்கும் இணைப்பு தொடர்பாக ஒரு சிக்கல் கண்டறியப்பட்டுள்ளது. இது ஒரு தொடர்ச்சியான பெரிய மின்னோட்டத்தைக் கொண்டிருப்பதால் அதன் வழியாக செல்லும் போது இணைக்கும் பகுதியில் அதிக வெப்பத்தை ஏற்படுத்தலாம் மற்றும் ஒலியை எழுப்பும் கருவிக்கு அருகாமையில் இருப்பதால் வெப்பச் சம்பவத்தை விளைவிக்கலாம் என புரோட்டான் தெரிவித்துள்ளதாக தகவல்கள் வெளியாகின. பாதுகாப்பு நடவடிக்கையாக, அனைத்து புரோட்டோன் X90 உரிமையாளர்களையும் தங்களது வாகனங்களைப் பரிசோதிப்பதற்கு அல்லது ஆய்வுக்கு கார்களை கொண்டுவரும்படி தனித்தனியாக புரோட்டோன் விநியோகிப்பாளர்கள் கேட்டுக்கொள்ளப்படலாம். தேவைப்பட்டால், வெப்ப அபாயத்தை அகற்ற சர்வீஸ் சென்டரால் தீர்வு நடவடிக்கை எடுக்கப்படும் என கூறப்பட்டது.

புரோட்டான் X90 இன் உரிமையாளர்கள் தங்கள் அருகில் உள்ள சேவை மையத்தைத் தொடர்புகொண்டு இது தொடர்பான சந்திப்புக்கு திட்டமிடலாம் அல்லது கூடுதல் விவரங்களுக்குப் புரோட்டோனின் ஹெல்ப்லைன் 1-800-88-8398 தொடர்புகொள்ளலாம். இதற்கிடையில், புரோட்டோன் X 90 இல் பயன்படுத்தப்படும் லேசான கலப்பின 48-வோல்ட் பேட்டரியுடன் இந்த சம்பவம் தொடர்புடையது அல்ல என்று புரோட்டோன் வலியுறுத்தியது.

 Tags
car owners

fire risk

Proton to call in

Proton X90


பென்சில்வேனியாவில், இந்து பண்டிகையான தீபாவளிக்கு பொது விடுமுறை ; மாநில சட்டமன்றம் அங்கீகாரம்

அமெரிக்கா, பென்சில்வேனியாவில், தீபாவளி தேசிய விடுமுறை நாளாக அறிவிக்கப்பட்டுள்ளது.

தீபாவளியை பொது விடுமுறை நாளாக அறிவிக்கும் சட்ட மசோதாவுக்கு, பென்சில்வேனியா மாநில சட்டமன்றம் அங்கீகாரம் வழங்கியுள்ளதாக, செனட்டர் நிகில் சவால் ட்விட் செய்துள்ளார்.

தீபாவளியை பொது விடுமுறை நாளாக அங்கீகரிக்கும் சட்ட மசோதாவிற்கு, சட்டமன்ற உறுப்பினர்கள் அனைவரும் ஒருமனதாக ஆதரவு வழங்கியதாகவும் நிகில் பதிவிட்டுள்ளார்.

பென்சில்வேனியாவில் வசிக்கும் ஆறு லட்சத்துக்கும் அதிகமானோரில், சுமார் இரண்டு லட்சம் பேர் அமெரிக்க இந்தியர்கள் ஆவர். அவர்கள் ஆண்டுதோறும் தீபாவளியை கோலாகலமாக கொண்டாடுவது வழக்கமாகும்.

 Tags
declares Hindu festival

of Diwali as

official holiday

US: Pennsylvania


ஆடவர் சுட்டுக் கொலை ; நால்வர் கைது, 25 பேரிடமிருந்து வாக்குமூலம் பதிவு

கோத்தா பாரு, செப்டம்பர் 20 – கடந்த ஞாயிற்றுகிழமை ஆடவர் ஒருவர் சுட்டுக் கொல்லப்பட்ட சம்பவம் தொடர்பில், இதுவரை நால்வர் கைதுச் செய்யப்பட்டுள்ள வேளை ; 25 சாட்சியாளர்களிடமிருந்து, கிளந்தான் போலீஸ் வாக்குமூலம் பதிவுச் செய்துள்ளது.

அதில், உயிரிழந்தவரின் குடும்பத்தார், நண்பர்கள் மற்றும் சம்பவ இடத்தில் இருந்தவர்களும் அடங்குவர்.

சம்பந்தப்பட்ட 37 வயது ஆடவர் சுடப்படுவதற்கு முன் கைகலப்பு நிகழ்ந்ததும், அதன் பின்னர் அவர் பல முறை சுடப்பட்டதும், தொடக்க கட்ட விசாரணையில் தெரிய வந்துள்ளதாக, கிளந்தான் போலீஸ் தலைவர் டத்தோ முஹமட் ஜாக்கி ஹருன் தெரிவித்தார்.

அதே சமயம், அவருக்கு எதிராக 21 பழைய கிரிமினல் குற்றப்பதிவுகளும், 21 போதைப் பொருள் தொடர்பான குற்றப்பதிவுகளும் இருப்பது தெரிய வந்துள்ள வேளை ; அவர் சட்டவிரோத செயல்களை புரியும் தரப்பினருடன் தொடர்பில் இருந்ததாகவும் நம்பப்படுகிறது.

அந்நபருக்கு சொந்தமானது என நம்பப்படும் இரு துப்பாக்கிகளும் பறிமுதல் செய்யப்பட்டுள்ளன.

அச்சம்பவம் தொடர்பில், கைதுச் செய்யப்பட்ட 25 வயதுக்கும் 36 வயதுக்கும் இடைப்பட்ட நால்வர், இம்மாதம் 19-ஆம் தேதி தொடங்கி 25-ஆம் தேதி வரையில், விசாரணைக்காக ஏழு நாட்கள் தடுத்து வைக்கப்பட்டுள்ளனர்.

 Tags
25 saksi

diambil keterangan

Empat direman

Kes tembak


புதிய போலீஸ் படைத் தலைவராக டான் ஸ்ரீ ரசாரூடின் , துணைத் தலைவராக ஆயோப் கான் நியமனம்

கோலாலம்பூர், ஜூன் 21 – புதிய போலீஸ் படைத் தலைவராக டான் ஸ்ரீ ரசாரூடின் உசேன் (Tan Sri Razarudin Husain) மற்றும் துணைத் தலைவராக, டத்தோ ஸ்ரீ ஆயோப் கான் மைடின் பிச்சை (Datuk Seri Ayob Khan Mydin Pitchay) நியமிக்கப்பட்டுள்ளனர்.

அவர்கள் இருவரும் இந்த வாரம் வெள்ளிக்கிழமை பதவி ஏற்பார்கள் என , உள்துறை அமைச்சர் , டத்தோ ஸ்ரீ சைபுடின் நசுதியோன் இஸ்மாயில் (Datuk Seri Saifuddin Nasution Ismail) தெரிவித்துள்ளார்.

 Tags
and Ayub Khan as Deputy Chief

appointed

as the new Chief of Police

Tan Sri Razarudin


மெட்ரிகுலேசனில் முழு மதிப்பெண்கள் பெற்றிருந்தும் 30 மாணவர்களுக்கு மருத்துவத்துறையில் வாய்ப்பு வழங்க  மறுப்பதா? முடிவை மறுபரிசீலிப்பீர் செனட்டர்  டத்தோ நெல்சன்  கோரிக்கை

கோலாலம்பூர், செப் 13 – மெட்ரிகுலேசனில் முழு மதிப்பெண்களான ( 4 Flat ) பெற்றிருந்தும் சுமார் 30 இந்திய மாணவர்களுக்கு மருத்துவத்துறையில் கல்வி பயில்வதற்கான விண்ணப்பம் நிராகரிக்கப்பட்டது குறித்து ம.இ.கா கல்விக் குழுவின் தலைவர் செனட்டர் டத்தோ நெல்சன் ரெங்கநாதன் தமது ஏமாற்றத்தைத் தெரிவித்துள்ளார். இதுவரை தங்களுக்குக் கிடைத்த தகவலின்படி 30 மாணவர்கள் சிறந்த முறையில் 4 Flat சிறந்த தேர்ச்சி பெற்றிருந்தும் அவர்கள் மனுச் செய்த மருத்துவத்துறையில் கல்வி பயில்வதற்கு வாய்ப்பு வழங்காமல் மருந்தியல், பயோ மெடிக் எனப்படும் மருத்துவ உயிரியல் அறிவியல் போன்ற துறைகளில் வாய்ப்பு வழங்குவது எந்த வகையில் நியாயம் என இன்று நடைபெற்ற செய்தியாளர் கூட்டத்தில் அவர் வினவினார்.

பாதிக்கப்பட்ட இந்த மாணவர்கள் அனைவரும் மருத்துவத்துறையில் உயர்க்கல்வியை மேற்கொள்ள வேண்டும் என்ற லட்சியத்தை மனதில் தேக்கி வைத்து கடுமையாக பாடுபட்டு மருத்துவத்துறையில் கல்வி பயில்வதற்கான முழு தகுதியைக் கொண்ட மதிப்பெண்களை பெற்றுள்ளனர். அப்படிப்பட்டவர்களுக்கு மருத்துவத் துறையில் பயில்வதற்கு வாய்ப்பு வழங்காமல் இதர துறைகளில் வாய்ப்பு வழங்குது ஏற்க முடியாத ஒன்று என செனட்டர் நெல்சன் தெரிவித்தார். இந்த விவகாரத்தில் உயர்க் கல்வி அமைச்சு உடனடியாக தலையிட்டு அந்த மாணவர்கள் மருத்துவத்துறையில் கல்வி பயில்வதற்கான வாய்ப்பை வழங்க வேண்டும். அரசாங்க பல்கலைக்கழகத்தில் வாய்ப்பு வழங்காவிட்டால் அந்த மாணவர்கள் தனியார் உயர்க்கல்வி நிலையங்களில் மருத்துவக் கல்வியை தொடர்வதற்கு உதவித் தொகை அல்லது உபகாரச் சம்பளத்துடன் அரசாங்கம் ஏற்பாடு செய்ய வேண்டும் என அவர் கேட்டுக்கொண்டார்.

பல்கலைக்கழகத்தில் விண்ணப்பம் செய்யும்போது முதலில் நமக்கு பிடித்தமான ஒன்றை தேர்வு செய்துவிட்டு காலியாக இருக்கும் மற்ற இடங்களில் அடுத்தடுத்த விருப்பத்துறைகளை பூர்த்தி செய்வது இயல்பான ஒன்றாகும். ஆனால் அதனை அடிப்படையாகக் கொண்டு நீங்கள் தேர்வு செய்த துறையைத்தான் நாங்கள் வழங்கியிருக்கிறோம் என கூறுவதும் நியாயம் இல்லை. ஒருவர் காற்பந்து விளையாட்டாளராக வரவேண்டும் என சிறு பிள்ளையிலிருந்து லட்சியக் கனவை தேக்கிவைத்து அதற்கான தீவிர முயற்சியை மேற்கொண்டு சரியான தகுதியையும் கொண்டிருக்கும்போது நீ கூடைப்பந்து விளையாடு என்று கூறுவது எவ்வளவு அபத்தமாக இருக்கிறதோ அதைப்போலத்தான் இப்போது சிறந்த மதிப்பெண்களை பெற்ற மாணவர்களுக்கும் தாங்கள் விரும்பிய மருத்துவ துறையில் கல்வி வாய்ப்பு மறுக்கப்படும் நிலை இருப்பதாக நெல்சன் தெரிவித்தார். பாதிக்கப்பட்ட 30 மாணவர்களில் பி40 எனப்படும் குறைந்த வருமானம் பெறும் குடும்பத்தைச் சேர்ந்தவர்களும் அடங்குவர். இம்மாதம் 16ஆம் தேதிக்குள் அவர்களுக்கு மாற்று ஏற்பாடுகளை அரசாங்கம் செய்ய முன்வர வேண்டும் என ம.இ.காவின் தேசிய தலைவர் டான்ஸ்ரீ விக்னேஸவரன் சார்பிலும் தாம் கேட்டுக்கொள்வதாக நெல்சன் கூறினார்.

இந்த மாணவர்கள் அனைவரும் சிறந்த மதிப்பெண்களை பெற்றுள்ளனர். அதனால்தான் நாங்கள் குரல் கொடுக்க வேண்டியதாகிறது. அவர்களுக்கு நாங்கள் குரல் எழுப்பாமல் வேறு யார் எழுப்பமுடியும் என்றும் அவர் தெரிவித்தார். ஒவ்வொரு ஆண்டும் சிறந்த மதிப்பெண்களை பெற்ற மாணவர்களுக்கு அவர்கள் விரும்பும் துறைகளில் கல்வி பயில்வதற்கு வாய்ப்பு மறுக்கப்படுவது சரியான முடிவாக இல்லையென்றும் அவர் தெரிவித்தார்.

 Tags
30 students were denied admission

Despite receiving perfect matriculation scores

Sen. Datuk Nelson's request

the decision be revisited

to the medical field?


Maybank2u வங்கி சேவை MAE செயலிக்கு மாறுகிறது

கோலாலம்பூர் , ஜூன் 29ம் – தங்களது வாடிக்கையாளர்களின் பாதுகாப்பை உறுதிப்படுத்த Maybank2u ஆன்லைன் வங்கி சேவைகள் ஜூலை 1ஆம் தேதியிலிருந்து MAE பயன்பாட்டிற்கு மாறவுள்ளது.

பில் கட்டணம், DuitNow, FPX மற்றும் IBG ஆகிய வங்கி பரிவர்த்தனைகள் உள்ளிட்ட ஆன்லைன் வாங்கி சேவைகள் அனைத்தும் Secure2u-க்கு முழுவதுமாக இடம் பெயர்ந்துள்ளது என வங்கி MAYBANK வங்கி அறிவித்துள்ளது.

மலேசியாவில் நடைபெறும் நிதி மோசடிகள் பற்றி தேசிய வங்கி அறிவித்ததை அடுத்து , இந்த நடவடிக்கை செயல்பாட்டுக்கு கொண்டு வர திட்டமிடப்பட்டுள்ளது.

இந்நிலையில், வாடிக்கையாளர்கள் தங்களது ஆன்லைன் வங்கிச் சான்றுகளை பாதுகாப்பதில் முக்கியத்துவம் அளிக்க வேண்டும் மற்றும் தங்கள் கடவுச்சொற்களை நண்பர்கள் அல்லது குடும்பத்தினருடன் பகிர்ந்து கொள்ள வேண்டாம் என வங்கி நினைவூட்டுகிறது.

 Tags
Maybank

Secure2U authorisation

to MAE app on July 1

to move


ஆகஸ்டு 12 மாநில தேர்தல்; ஜூலை 29 வேட்பு மனுத்தாக்கல்

புத்ரா ஜெயா, ஜூலை 5 – சிலாங்கூர், பினாங்கு, நெகிரி செம்பிலான்,கெடா ,கிளந்தான், மற்றும் திரெங்கானு ஆகிய மாநிலங்களுக்கான வேட்பு மனுத் தாக்கல் ஜூலை 29 ஆம் தேதியும் ,வாக்களிப்பு ஆகஸ்டு 12 ஆம் தேதியும் நடைபெறும் என தேர்தல் ஆணையத் தலைவர் அப்துல் கனி சாலே இன்று நடைபெற்ற செயதியாளர் கூட்டத்தில் தெரிவித்தார்.

பாஸ் கட்சியின் நிர்வாகத்திலுள்ள கெடாவில் 36 சட்டமன்ற தொகுதிகளும், திரெங்கானுவில் 32 சட்டமன்ற தொதிகளும் மற்றும் கிளந்தானில் 45 தொகுதிகளும் உள்ளன. அதே வேளையில் பக்காத்தான் ஹரப்பான் தலைமையிலான சிலாங்கூர் மாநில சட்டமன்றத்தில் 56 தொகுதிகளும், பினாங்கில் 40 தொகுதிகளும் , நெகிரி செம்பிலானில் 36 சட்டமன்ற தொகுதிகளுக்கும் தேர்தல் நடைப்பெறவுள்ளது.

 Tags
12 August

29 July

8 August

Penamaan calon

pengundian awal

PRN

PRU-15

undi


சிலாங்கூர் மாநிலத்தின்  சிறந்த விளையாட்டு வீரர்-  வீராங்கனையாக  ஷர்மேந்திரன்-எம். தினா தேர்வு

ஷா அலாம் , ஜூன் 5- சிலாங்கூர் மாநிலத்தின் 2021-2022ஆம் ஆண்டிற்கான சிறந்த விளையாட்டு வீரர் – வீராங்கனையாக தேசிய கராத்தே-டோ வீரர் ஆர்.ஷர்மேந்திரன் மற்றும் மகளிர் பேட்மிண்டன் இரட்டையர்களில் ஆட்டக்காரர்களில் ஒருவரான எம்.தினா ஆகியோர் தேர்ந்தெடுக்கப்பட்டுள்ளனர்.

ஷா அலாம் சுல்தான் அப்துல் அஜிஸ் ஷா கட்டிடத்தின் ஜூப்ளி பேராக் மண்டபத்தில் நேற்றிரவு நடைபெற்ற இந்த விருதளிப்பு நிகழ்வில் மாநிலத்தின் சிறந்த விளையாட்டு வீரர்- வீராங்கனையாக அவ்விருவரும் அறிவிக்கப்பட்டனர்.

ஷர்மேந்திரன் மற்றும் எம்.தினாவுக்கு தலா 10,000 வெள்ளி ரொக்க வெகுமதி, வெற்றிக் கிண்ணம் மற்றும் சான்றிதழ் வழங்கப்பட்டது.

இந்த விருதளிப்பு நிகழ்வுக்குப் பின்னர் செய்தியாளர்களிடம் பேசிய ஷர்மேந்திரன், தமது பத்தாண்டு கால விளையாட்டுத் துறை வரலாற்றில் இது போன்ற விருதைப் பெறுவது இதுவே முதன் முறை என்று கூறினார்.

சிறந்த விளையாட்டு வீராங்கனைக்கான விருதைப் பெற்ற எம்.தினா விரைவில் நடைபெறவிருக்கும் 2023ஆம் ஆண்டு சிங்கப்பூர் பொது பேட்மிண்டன் போட்டிக்கான தயார் நிலைப் பயிற்சியில் ஈடுபட்டுள்ளதால் அவரது தநதை தந்தை எஸ்.முரளிதரன் அந்த விருதைப் பெற்றுக் கொண்டார்.

மாநில நிலையிலான சிறந்த விளையாட்டாளர் விருதை தன் மகள் பெற்றது குறித்து முரளிதரன் மகிழ்ச்சி தெரிவித்தார். அவரின் சாதனைகள் குறித்து தாம் பெருமை கொள்வதாகக் கூறிய அவர், தீனாவின் அர்ப்பணிப்பும் உரிய பலனைத் தந்திருப்பதாக கூறினார்.

 Tags
of Selangor

Sharmendra

sportsman and sportswoman

Thinaah was crowned


கோர விபத்தில் மூன்று மோட்டார் சைக்கிளோட்டிகள் பலி !

அலோஸ்டார், ஏப் 12 – அலோஸ்டாரிலல் Tanjung Musang பகுதியின் பெட்ரோல் நிலையத்திற்கு அருகே நேற்றிரவு ஒரு லோரி மற்றும் 4 மோட்டார் சைக்கிள்கள் சம்பந்தப்பட்ட விபத்தில் மூன்று மோட்டார் சைக்கிளோட்டிகள் சம்பவம் நிகழ்ந்த இடத்திலேயே மரணம் அடைந்தனர்.

மேலும் ஒரு மோட்டார் சைக்கிளோட்டி காயத்திற்கு இலக்காகியுள்ளார்.

மரனமடைந்த மூவரும் 19 முதல் 23 வயதானவர்கள் என Kota Star மாவட்ட போலீஸ் தலைவர் துணை கமிஷனர் Ahmad Shukri தெரிவித்துள்ளார்.

காயம் அடைந்தவரின் வயது 14 ஆகும். அந்த மோட்டார்சைக்கிளோட்டிகள் அனைவரும் அலோஸ்டாரிலிருந்து Jabiக்கு சென்று கொண்டிருந்தபோது பெட்ரோல் நிலையத்திலிருந்து வெளியேறிய லோரியில் மோதபட்டனர்.

 Tags
died

motorcyclists

Three


ஆண்களுக்கான   100 மீட்டர்   ஓட்டத்தில்   மலேசியாவுக்கு   வெண்கலம்

ஹங்ஷோவ் , செப் 30 – ஆசிய விளையாட்டுப் போட்டியில் ஆண்களுக்கான 100 மீட்டர் ஓட்டத்தில் தேசிய ஓட்டப்பந்தய வீரரான Mohd Azeem Fahmi மலேசியாவுக்கு வெண்கலப் பதக்கத்தை பெற்றுத் தந்தார். 19 வயதுடைய Mohd Azeem 10.11 வினாடியில் ஓடி முடித்து இப்போட்டியில் புதிய சாதனையை ஏற்படுத்தியதோடு மூன்றாவது இடத்தை பெற்றதன் மூலம் வெண்கலப் பதக்கத்தை பெற்றார். 100 மீட்டர் ஓட்டத்தில் சீனாவின் Xie Zhenye 9.97 வினாடியில் ஓடி முடித்து தங்கப் பதக்கத்தை வென்ற வேளையில் தாய்லாந்தின் Puripol Boonson வெண்கலப் பதக்கத் பெற்றார்.

 Tags
100m

Asiad

Azeem

bronze

final

strikes


இலவச  பிளேஸ்டேஷன் 5 கேம் ; இன்ஸ்டா பிரபலத்தின் அழைப்பால் உண்டான கலவரம்

நியூயார்க் ஆகஸ்ட் 7 – சமூகவலைத்தளத்தில் பிரபலம் ஒருவரின் அழைப்பால், நியூயார்க் டைம்ஸ் சதுக்கத்தில் எதிர்பாராத விதமாக ஆயிரக்கணக்கான இளைஞர்கள் ஒன்றுதிரண்டதில் பெரிய கலவரம் ஏற்பட்டது.

இன்ஸ்டாகிராமில் 21 வயதான காய் செனாட்டின் எனும் Gamer என்பவர் இளைஞர்கள் மத்தியில் பிரபலம்.

இடையில் லைவ் ஸ்ட்ரீம் ஒன்றில் பேசிய அவர், நியூயார்க் சதுக்கத்தில் ரசிகர்களை சந்திக்க அழைப்பு விடுத்ததோடு, பிளேஸ்டேஷன் 5 கேம், கன்சோல்கள் உள்ளிட்ட நிறைய பரிசுகளை வழங்குவதாக அறிவித்தார்.

இதனை பார்த்த இளைஞர்கள் சுமார் 2,000 பேர் யூனியன் சதுக்கம் மற்றும் அதை சுற்றியுள்ள தெருக்களில் கூடினர்.

இதனிடையே, அதிக கூட்டம் கூடியதுல் அங்கு சலசலப்பு ஏற்பட்டு, கலவரம் மூண்ட நிலையில், அவசர கூட்டத்தை கலைக்க ஆயிரம் போலீசார் வரவழைக்கப்பட்டதோடு பலர் கைது செய்யப்பட்டனர்.

 Tags
PlayStation 5 Giveaway

Riot In New York After Influencer Announces


கடல் கொந்தளிப்பில்  துண்டான கப்பல் ;  60 பேர் மரணம்

ரோம், பிப் 27 – இத்தாலியின் தெற்கே, மோசமான வானிலையாலும், கடல் கொந்தளிப்பிலும் சிக்கி, கப்பல் ஒன்று இரு பாகங்களாக உடைந்ததில் , 12 சிறார்கள் உட்பட குறைந்தது 59 கள்ளக் குடியேறிகள் மூழ்கி உயிரிழந்தனர்.

அந்த கப்பலில் பயணித்தவர்களின் உண்மையான எண்ணிக்கை தெரிய வராத நிலையில் , ஏறக்குறைய 200-கும் அதிகமானோரை அந்த கப்பல் ஏற்றியிருக்கலாமென, மீட்புக் குழுவினர் கூறியுள்ளனர்.

அந்த கப்பலில் பயணித்த சிலர் சொந்தமாக நீந்தி கரை சேர்ந்த வேளை, இதுவரை 80 பேர் உயிருடன் மீட்கப்பட்டிருப்பதாக அதிகாரிகள் தெரிவித்தனர்.

சில தினங்களுக்கு முன்பு, துருக்கியில் இருந்து பயணமான அந்த கப்பல், ஆப்கானிஸ்தான், பாகிஸ்தான், சோமாலியா, ஈரான் ஆகிய நாடுளைச் சேரந்தவர்களை ஏற்றியிருந்தததாக நம்பப்படுகிறது.

 Tags
60 killed off

Calabria coast

italy

migrant boat

shipwreck


144,000 பேருந்து டிக்கெட்டுகளும், 89 விழுக்காட்டு ETS டிக்கெட்டுகளும் விற்றுத் தீர்ந்தன

நாட்டின் வட மாநிலங்களையும், கிழக்குகரை மாநிலங்களையும் நோக்கிச் செல்லும் நெடுஞ்சாலைகளில் இன்று தொடங்கி போக்குவரத்து நெரிசல் ஏற்படும் என எதிர்பார்க்கப்படுகிறது.

நாளை மாநில தேர்தல்களில் வாக்களிக்க தகுதி பெற்றவர்கள் இன்று தொடங்கி, சொந்த ஊர்களுக்கு அல்லது தாங்கள் வாக்களிக்க வேண்டிய இடங்களுக்கு திரும்புவார்கள் என்பதால், வழக்கத்துக்கு மாறாக வாகனங்களின் எண்ணிக்கை அதிகரிக்கலாம் என நம்பப்படுகிறது.

இந்நிலையில், இதுவரை ஒரு லட்சத்து 44 பேருந்து டிக்கெட்டுகள் விற்று தீர்ந்துள்ள வேளை ; 86 விழுக்காட்டு ETS மின்சார இரயில் டிக்கெட்டுகளும் விற்று முடிந்துள்ளதாக கூறப்படுகிறது.

PLUS நிறுவனம் வெளியிட்ட கணிப்பின் படி, இன்று முதல் 19 லட்சம் வாகனங்கள் வடக்கு தெற்கு நெடுஞ்சாலையை பயன்படுத்தும் என எதிர்பார்க்கப்படுகிறது.

நெடுஞ்சாலைகளில் வாகனங்களின் எண்ணிக்கை அதிகரித்தால், வாகனமோட்டிகள் நீண்ட பயண நேரத்தை எதிர்கொள்ள நேரிடலாம் என PLUS கூறியிருந்ததும் குறிப்பிடத்தக்கது.

 Tags
000 tiket bas

144

89 peratus tiket ETS balik mengundi habis


அதிசயமான உருண்டை வடிவில் முட்டை, 4000 ரிங்கிட்டிற்கு விற்பனை !

சிட்னி, ஜூன் 17 – 100 கோடி முட்டைகளில் அரிதாக ஒரு முறை கிடைக்கும் அதிசய உருண்டை வடிவிலான முட்டை 4300 ரிங்கிட்டிற்கு விற்கப்பட்டுள்ளது.

சாதாரன வடிவில் இல்லாமல் உருண்டை வடிவில் உள்ள இந்த அரிய முட்டை ஆஸ்திரேலியா மெர்ல்பர்னில் கிடைத்துள்ளது.

இதற்கு முன்பாக அதிக விலையில் விற்கப்பட்டதாக நம்பப்படுவது 800 ஆண்டுகளுக்கு முன்பு அழிந்துவிட்ட டைனசோர் வகையைச் சேர்ந்த பறவை இனத்தின் முட்டையாகும்.

கோழி முட்டையைவிட 200 மடங்கு பெரிய அளவில் இருந்ததோடு அதன் எடை 440 கிலோ கிராமாகும். 2013ஆம் ஆண்டு கிட்டத்தட்ட 4 லட்சம் ரிங்கிட்டிற்கு விற்கப்பட்டுள்ளதாக கூறப்படுகிறது.

 Tags
‘Expensive

egg


கைதான  இந்தோனேசியர்கள்  தாயகத்திற்கு  செல்லும் திட்டம் கிடையாது   -டத்தோ கைருல் ஸைமி

சிரம்பான், பிப் 7 – நீலாய் ஸ்பிரிங் சட்டவிரோத குடியிருப்பு பகுதியில் கைது செய்யப்பட்ட இந்தோனேசியர்கள் தங்களது தாயகத்திற்கு திரும்பும் நோக்கத்தை கொண்டிருக்கவில்லை. முறையான பயண ஆவணங்களைக் கொண்டிருக்காத அவர்கள் தொடர்ந்து மலேசியாவிலேயே தங்கியிருக்கும் திட்டத்தை கொண்டுள்ளதாக குடிநுழைவுத்துறையின் தலைமை இயக்குனர் Khairul Dzaimee Daud தெரிவித்தார். அந்த குடியிருப்பு பகுதி பிரதான சாலையிருந்து 1.2 கிலோ தூரத்திற்கு அப்பால் பாதை எதுவுமற்ற இடத்தில் சதுப்பு நில காட்டுப் பகுதியில் இருந்ததாக அவர் கூறினார். அமலாக்க நிறுவனங்கள் அவர்களது குடியிருப்பு பகுதிக்கு வருவதை தடுக்கும்வவையில் அங்கு தரையில் கூர்மையான பொருட்கள் பதிக்கப்பட்டிருந்த தகவலையும் அவர் அம்பலப்படுத்தினார்.

அந்த நடவடிக்கையின்போது முறையான ஆவணங்கள் இல்லாத 68 இந்தோனேசியர்கள் கைது செய்யப்பட்டனர். அதோடு அண்டை நாட்டின் பாடத்திட்டங்களைக் கொண்டு அங்கு ஒரு பள்ளியும் செயல்பட்டு வந்துள்ளது. 2 மாத குழந்தை முதல் 72 வயதுடையவர்கள்வரை கைது செய்யப்பட்டதை ஆட்சேபித்து இந்தோனேசிய மனித உரிமை தேசிய ஆணையம் வெளியிட்ட ஆட்சேப அறிக்கைக்கு பதில் அளித்தபோது கைருல் இதனைத் தெரிவித்தார்.

 Tags
immigration defends

in nilai

raid on illegal settlement


நியூயார்க்  போலீஸ்துறையில்  ரோபோட்  இணைகிறது

பாரிஸ் ஏப் 13 – சிக்கலான் மற்றும் ஆபத்தான சூழ்நிலையில் நியூயார்க் போலீஸ் துறைக்கு உதவுவதற்காக Digidog எனப்படும் ரோபோட் சாதனம் பயன்படுத்தப்படவிருக்கிறது. உதாரணத்திற்கு வெடிகுண்டு மிரட்டல் மற்றும் பிணையாக பிடிக்கப்பட்டவர்களை மீட்கும் நடவடிக்கை போன்றவற்றிற்கு ரோபோ நாய்கள் பயன்படுத்தப்படவிருக்கிறது . ரகசிய கேமரா பொருத்தப்பட்ட அந்த ரோபோ சாதனங்கள் போலீசார் அதிரடி நடவடிக்கையை மேற்கொள்வதற்கு முன் ஆபத்து நிறைந்த இடங்களுக்கு சென்று அங்குள்ள நிலைமைய கேமராவில் கண்காணிக்கும் வசதிகளை அந்த ரோபோ கொண்டுள்ளதாகவும் தற்போது நியூயார்க் போலீசிற்கு இரண்டு ரோபோ கருவிகள் ஆர்டர் செய்யப்பட்டுள்ளதாக அதிகாரிகள் தெரிவித்துள்ளனர்.

 Tags
police department

Robots are joining

the New York


நீதிமன்றத்தில்   சந்திக்கிறேன்  மகாதீருக்கு  அன்வார் பதில்

கோலாலம்பூர்., ஏப் 18 – பிரதமராக இருந்த காலத்தில் தமது குடும்பத்தினரை டாக்டர் மகாதீர் பணக்காரராக ஆக்கியுள்ளார் என அன்வார் கூறியிருந்தது தொடர்பில் டாக்டர் மகாதீர் முகமட் தொடுக்கும் அவதூறு வழக்கை நீதிமன்றத்தில் சந்திப்பதற்கு அன்வார் இப்ராஹிம் தயாராய் இருப்பதாக அவரது வழக்கறிஞர் தெரிவித்துள்ளார். கடந்த மாதம் பி.கே.ஆர் மாநாட்டில் தெரிவித்த அந்த கருத்துக்களை அன்வார் மீட்டுக்கொள்ள வேண்டும் என்றும் அவ்வாறு செய்யத் தவறினால் அவருக்கு எதிராக அவதூறு வழக்கு தொடுக்கப்படும் என இதற்கு முன் மகாதீர் கோரிக்கை விடுத்திருந்தார். மகாதீர் வழக்கை தொடர்ந்தால் நீதிமன்றத்தில் தெரிவிக்கப்படும் எந்தவொரு குற்றச்சாட்டிற்கும் பதில் அளிப்பதற்கு நாங்கள் தயாராய் இருக்கிறோம் என அவருக்கு தெரிவித்த பதிலில் அன்வாரின் வழக்கறிஞர் Aliff Benjamin Suhaimi தெரிவித்துள்ளார்.

 Tags
anwar

in court

replies

see

to Mahathir

You


போக்குவரத்துக்கு எதிராக மோட்டார் சைக்கிளை செலுத்திய நபர் கார் மோதி உயிரிழப்பு

பெட்டாலிங் ஜெயா, ஏப் 3 – சிலாங்கூர், ரவாங் , Bandar Country Homes -சில், போக்குவரத்துக்கு எதிராக மோட்டார் சைக்கிளை செலுத்திய ஆடவர் , காருடன் மோதி உயிரிழந்தார்.

அந்த விபத்து, Honda EX5 மோட்டார் சைக்கிளையும், Perodua Axia காரையும் உட்படுத்தியிருந்ததாக, கோம்பாக் மாவட்ட போலீஸ் தலைவர் Zainal Mohamed தெரிவித்தார்.

சம்பவத்தின் போது, Taman Desa – விலிருந்து போக்குவரத்துக்கு எதிராக மோட்டார் சைக்கிளை செலுத்திய 37 வயது ஆடவர், Bandar Country Homes, செக்‌ஷன் பத்திலிருந்து வந்து கொண்டிருந்த காருடன் மோது விபத்துக்குள்ளானார்.

அந்த மோதலில், மோட்டார் சைக்கிளோட்டி சாலை மீது தூக்கியெறியப்பட்ட நிலையில், 68 வயது முதியவர் செலுத்திய கார் கட்டுப்பாட்டை இழந்து சாலை தடுப்புடன் மோதியது.

தலையில் பலத்த காயமடைந்த மோட்டார் சைக்கிளோட்டி சம்பவ இடத்திலே உயிரிழந்த வேளை, காரோட்டிக்கு எவ்வித காயமும் ஏற்படவில்லை என Zainal Mohamed கூறினார்.

 Tags
A motorcyclist

by a car

Drive against

is killed

the flow


காணாமல்போன  நகைக்கு   நான் பொறுப்பு  ஏற்க முடியாது   –  ரோஸ்மா மன்சோர்

கோலாலம்பூர், ஜூன் 7 – போலீஸ் எடுத்துச் சென்ற நகைகளில் 43 காணாமல்போனதற்கு தாம் பொறுப்பு வகிக்க முடியாது என டத்தின்ஸ்ரீ ரோஸ்மா மன்சோர் தெரிவித்தார். Eza Rahim மற்றும் Rajivan வழக்கறிஞர் நிறுவனத்தின் மூல்ம் உயர் நீதிமன்றத்தில் தாக்கல் செய்த தமது தற்காப்புவாத அறிக்கையில் ரோஸ்மா இதனை தெரிவித்தார். 43 நகைகளை திரும்ப பெறுவதற்காக Global Royalty Trading SAL நிறுவனம் தாக்கல் செய்துள்ள இரண்டவாது வழக்கு மனுவுக்கு பதில் தெரிவிக்கும் வகையில் முன்னாள் பிரதமர் நஜீப் ரசாக்கின் துணைவியாருமான ரோஸ்மா இந்த விவரங்களை தெரிவித்தார். மலேசிய அரசாங்கம் அல்லது போலீஸ் மேற்கொண்ட பரிசோதனை நடவடிக்கையின்போது அந்த நகைகளை போலீசார் எடுத்துச் சென்றனர். எனவே அந்த நகைகள் காணாமல் போயிருந்தால் இதனால் லெபனான் நிறுவனத்திற்கு எற்பட்ட இழப்புக்கு தாம் பொறுப்பேற்க முடியாது என ரோஸ்மா தெரிவித்துள்ளார்.

 Tags
for the loss

I am not responsible

of jewellery . Says Rosmah


துருக்கியேயில் தேடி மீட்கும் நடவடிக்கைகளை இன்று தொடங்கியது Smart குழு

துருக்கியேயில், நிலநடுக்கத்தால் நிலைகுத்தி போயிருக்கும் பகுதிகளில், மலேசியாவின் சிறப்பு தேடி மீட்கும் Smart குழுவினர் இன்று தங்கள் பணிகளை தொடங்குவார்கள் என எதிர்பார்க்கப்படுகிறது.

Adana விமான நிலையத்தில் ஏற்பட்ட நெரிசல் காரணமாக, மலேசிய மீட்புப் படையினர் சம்பவ தளத்தை சென்றடைவதில் தாமதம் ஏற்பட்டதாக, நாட்டின் தேசிய பேரிடர் நிர்வாக நிறுவனமான Nadma தெரிவித்தது.

குறிப்பாக, விமான நிலையத்திலிருந்து தரைமார்க்கமாக சம்பவ இடத்தை சென்றடைய மூன்று மணி நேரத்திற்கும் மேல் ஆனதாக கூறப்படுகிறது.

 Tags
mission in

start a SAR

Turkiye today


கடலுக்கடி சுரங்கப்பாதை ஊழல் வழக்கு ; WhatsApp செய்திகளை ஒப்படைக்குமாறு நீதிமன்றம் உத்தரவு

கோலாலம்பூர் , ஏப் 5 -லிம் குவான் எங்கிற்கு எதிரான, கடலுக்கடி சுரங்கப்பாதை ஊழல் வழங்கு தொடர்பில், அரசாங்கட தரப்பின் இரு முக்கிய சாட்சிகளுக்கு இடையில் பரிமாறிக் கொள்ளப்பட்ட WhatsApp உரையாடல்களை, அரசாங்க தரப்பு வழக்கறிஞர்கள் ஒப்படைக்க வேண்டுமென, செஷன்ஸ் நீதிமன்றம் இன்று உத்தரவிட்டது.

அந்த WhatsApp செய்திகளை பெற, லிம் குவான் எங் செய்திருந்த மனு ஏற்புடையது எனவும், அதனால் அரசாங்க தரப்பு வழக்கறிஞர்கள் அவற்றை ஒப்படைக்க வேண்டுமெனவும், நீதிபதி அசுரா அல்வி தெரிவித்தார்.

அவ்வழக்கில் சம்பந்தப்பட்ட சாருல் (Zarul) மற்றும் ஜி. ஞானராஜாவுக்கு இடையில் நடைபெற்ற WhatsApp உரையாடல்கள் குறித்த தடயவியல் அறிக்கையை ஒப்படைக்க வேண்டுமென இதற்கு முன், லிம் குவான் எங் கோரியிருந்தார்.

லிம் குவான் எங் 20 லட்சம் ரிங்கிட்டை கையூட்டாக பெறவில்லை என்பதை அந்த குறுஞ்செய்திகள் காட்டுவதாக, இதற்கு முன் அவரது வழக்கறிஞர் வாதிட்டிருந்தார் என்பது குறிப்பிடத்தக்கது.

 Tags
bid to secure

Court grants

Guan Eng's

in graft trial

WhatsApp messages


பஸ் நிலையத்தில்  கைவிடப்பட்ட நிலையில்  புதிதாக  பிறந்த  ஆண் குழந்தை  கண்டெடுப்பு

ஈப்போ. ஜூன் 1 – தைப்பிங், Taman Kota wira பஸ் நிலையத்தில் கைவிடப்பட்ட நிலையில் காணப்பட்ட அட்டை பெட்டிக்குள் புதிதாக பிறந்த ஆண் குழந்தை ஒன்று கண்டெடுக்கப்பட்டது. பெண் ஒருவர் தமது காரை பஸ் நிலையத்திற்கு அருகே நிறுத்தி பூத்திலிருந்து ஒரு பொருளை எடுக்க முயன்றபோது அங்கு வைக்கப்பட்டிருந்த பெட்டியில் குழந்தை அழும் சத்தத்தை கேட்டு அதிர்ச்சி அடைந்துள்ளார். அந்த பெட்டிக்குள் துண்டினால் சுற்றப்பட்ட நிலையில் குழந்தை வைக்கப்பட்டிருந்ததோடு அதன் அருகே எறும்புகளும் காணப்பட்டதாக தைப்பிங் போலீஸ் தலைவர் Razlan Abdul Hamid தெரிவித்தார். 2.6 கிலோ எடை கொண்ட அந்த குழந்தை தைப்பிங் மருத்துவமனைக்கு கொண்டுச் செல்லப்பட்டதோடு சுவாச்சிக்கும் பிரச்னையை எதிர்நோக்கியதால் செயற்கை சுவாச கருவியின் உதவியோடு சிகிச்சை வழங்கப்பட்டு வருகிறது. தற்போது அந்த குழந்தையின் நிலை சீராக இருப்பதோடு தீவிர சிகிச்சை பிரிவில் இருந்து வருவதாக Razlan தெரிவித்தார்.

 Tags
in box wint ant 9

newborn baby

woman finds


இந்தியாவில்  தேடப்பட்டு வந்த காலிஸ்தான்  தீவிரவாதி  பாகிஸ்தானில் சுட்டுக் கொலை

லாகூர் , மே 7 – இந்தியாவில் தேடப்பட்டு வந்த காலிஸ்தான் இயக்கத்தின் தீவிரவாத தலைவன் ஒருவன் பாகிஸ்தான் Lahore ரில் சுட்டுக்கொல்லப்பட்டான். Paramjit Sing Panjwar என்று அடையாளம் கூறப்பட்ட காலிஸ்தான் மின்னல் படையின் தலைவன் Lahore ரில் மோட்டார் சைக்கிளில் வந்த இரண்டு நபர்களால் சுட்டுக் கொல்லப்பட்டதாக கூறப்பட்டது. 63 வயதுடைய Paramjit 2020 ஆண்டு ஜூலை மாதம் சட்டவிரோத நடவடிக்கைகளுக்கான தடுப்பு சட்டத்தின் கீழ் இந்தியாவில் பயங்கரவாதியாக அறிவிக்கப்பட்டார். அவர் பூங்காவில் தனது பாதுகாவலருடன் நடைப்பயிற்சியை மேற்கொண்டிருந்தபோது சுடப்பட்டதாக பாகிஸ்தானின் பஞ்சாப் போலீஸ் துறையின் மூத்த அதிகாரி ஒருவர் தெரிவித்தார்.

 Tags
in Pakistan

India wanted khalistani

terrorist killed


ஷாருக்கானின் Pathaan திரைப்பட போஸ்டர்களை கிழித்து ஆர்ப்பாட்டம்

இந்தியா, குஜராத் மாநிலத்தில், ஷாருக்கான், தீபிகா படுகோன் நடிப்பில் கூடிய விரைவில் திரையீடு காணவிருக்கும், Pathaan திரைப்படத்தின் போஸ்டர்களை கிழித்து இரு வலதுசாரி அமைப்புகள் ஆர்ப்பாட்டத்தில் ஈடுபட்டன.

அந்த திரைப்படம் திரையிடப்படக்கூடாது என கோரி, அவர்கள் ஆர்ப்பாட்டத்தில் ஈடுபட்டதாக கூறப்படுகிறது. அந்த ஆர்ப்பாட்டம் தொடர்பான காணொளி சமூக ஊடகங்களில் பரவலாக பகிரப்பட்டு வருகிறது.

Pathaan திரைப்படம் குஜராத்தில் திரையிடப்படக்கூடாது. திரையரங்குகளின் உரிமையாளர்கள் அகமதாபாத்தில் நடத்தப்படும் இந்த ஆர்ப்பாட்டத்தை ஒரு முன்னெச்சரிக்கையாக கொள்ள வேண்டுமென, ஆர்ப்பாட்டக்காரர்கள் மருட்டல் விடுத்துள்ளனர்.

இதனிடையே, வலதுசாரி அமைப்புகளின் இந்த நடவடிக்கை, கலைத் துறையை கட்டுப்படுத்தும் ஒரு முயற்சி. அதனை தாங்கள் கடுமையாக எதிர்ப்பதாக Pathaan திரைபட குழுவின் பேச்சாளார் ஒருவர் சாடினார்.

 Tags
down

movie

Pathaan

posters

Shahrukh Khan

tear

workers


கே.எல் – சிங்கப்பூர்  அதிவிரைவு ரயில் திட்டம் : தனியார் முதலீடு  இருந்தால் உயிர்பிக்கப்படும்

கோலாலம்பூர், மார்ச் 8 – கோலாலம்பூர் – சிங்கப்பூர் இடையிலான HSR -அதிவிரைவு ரயில் திட்டம், தனியார் முதலீட்டை உட்படுத்தியிருந்தால் மட்டுமே, மீண்டும் அத்திட்டத்தை உயிர்பிக்கும் பரிந்துரையை அரசாங்கம் பரிசீலிக்குமென போக்குவரத்து அமைச்சர் அந்தோணி லோக் தெரிவித்தார்.

அத்திட்டம் தொடர்பான உடன்படிக்கை , 2021 டிசம்பர் 31-ஆம் தேதிக்குப் பின்னர் முடிவடைந்ததை அடுத்து, அத்திட்டம் இயல்பாகவே ரத்தாகி விட்டது.

அதையடுத்து , மீண்டும் அத்திட்டத்துக்கு உயிர் கொடுக்கும் எந்தவொரு முடிவும் இதுவரை எடுக்கப்படவில்லை என அமைச்சர் கூறினார்.

 Tags
HSR privately funded

KL-Singapore

The government is open

to build the

to the proposal


கட்டுப்பாட்டை   இழந்த  Ferrari , Camry காரில் மோதியது ; நால்வர் காயம்

மூவார், மார்ச் 18 – வடக்கு – தெற்கு நெடுஞ்சாலையில் 144 ஆவது கிலோமீட்டரில் இன்று காலை மணி 7.25 அளவில் Ferrari Super காரின் ஓட்டுனர் கட்டுப்பாட்டை இழந்து நால்வர் பயணம் செய்த Toyota Camry காரின் பின்னால் மோதினார். சிங்கப்பூரைச் சேர்ந்த 22 வயதுடைய ஆடவர் ஓட்டிச் சென்ற அந்த Ferrari கார் கோலாலம்பூருக்கான பயணத்தில் ஈடுபட்டிருந்தபோது போது சாலையின் வலது பகுதி தடத்தில் Toyota Camry காரில் மோதியதால் அவ்விரு கார்களும் கவிழ்ந்தன. அந்த Toyota Camry காரில் இருந்து நான்கு பயணிகள் சொற்ப காயம் அடைந்ததாக மூவார் மாவட்ட போலீஸ்தலைவர் Raiz Mukhliz Azman Aziz  தெரிவித்தார்.

 Tags
Ferrari crashed

into a

Toyota Camry


ஆரஞ்சு நிற ஆடையில், கைவிலங்கிடப்பட்ட நிலையில் என்னை பார்க்க அவர்கள் விரும்பினால், பல உண்மைகளை அம்பலமாக்கிவிடுவேன் ; சனுசி மருட்டல்

அலோர் ஸ்டார், ஜூலை 27 – தற்போதைய அரசாங்கம் தாம் ஊழல் தடுப்பு ஆணையத்தால் கைதுச் செய்யப்படுவதை பார்க்க விரும்பினால், அதிகார முறைக்கேடு தொடர்பான பல உண்மைகளை வெளிச்சத்துக்கு கொண்டு வர தாம் தயாராக உள்ளதாக, கெடா பராமரிப்பு அரசாங்கத்தின் மந்திரி பெசார் டத்தோ ஸ்ரீ சனுசி மாட் நோர் கூறியுள்ளார்.

தற்போதைய அரசாங்கம், தமக்கும் தமது தலைமையிலான கெடா மாநில அரசாங்கத்துக்கும், அதிகாரத்தை பயன்படுத்தி நெருக்கடி கொடுக்க முயல்வதாகவும் சனுசி குற்றம்சாட்டினார்.

உண்மையில், துன் டாக்டர் மஹாதீரின் தலைமைத்துவத்தின் கீழ் செயல்பட்ட அரசாங்கத்தை காட்டிலும், தற்போது டத்தோ ஸ்ரீ அன்வார் இப்ராஹிம் தலைமைத்துவத்தின் கீழ் இயங்கும் அரசாங்கம் கொடூரமாக நடந்து கொள்வதாகவும் சனுசி சாடினார்.

கெடா ஆட்சிக்குழு உறுப்பினர்கள் அனைவரும் இதற்கு முன் விளக்கமளிக்க ஒருபோதும் ஊழல் தடுப்பு ஆணையத்தால் அழைக்கப்பட்டதில்லை.

கெடா மாநில அரசாங்கம் ஊழல் நிறைந்தது என்ற தவறான கண்ணோட்டத்தை ஏற்படுத்தவே அது போன்ற நடவடிக்கைகள் மேற்கொள்ளப்படுவதாகவும் சனுசி சாடினார்.

REE அரிய கனிமங்கள் திருட்டு மற்றும் பந்தய தளம் அமைப்பது தொடர்பான விசாரணைகளை சுட்டிக் காட்டி சனுசி அவ்வாறு சொன்னார்.

 Tags
'Banyak kerja jahat

berbaju oren' - Sanusi

dibongkar jika mereka nak lihat

saya digari


இன்ஸ்டாகிராம் ரீல்ஸ் மோகம்; ஓடும் ரயிலின் அடியில்  இளைஞர் செய்த செயல்

இந்தியாவில் ஓடும் ரயிலின் அடியில் படுத்துக்கொண்டு இன்ஸ்டாகிராமில் ரீல்ஸ் செய்த இளைஞரின் செயல் மிரள வைத்துள்ளது.

தண்டவாளத்தின் இடையே அடையாளம் தெரியாத அந்த இளைஞர் படுத்துக்கொள்ள, உடன் இருந்தவர் அதனை வீடியோவாக பதிவு செய்கிறார். சமூக வலைதளங்களில் 11 வினாடி கொண்ட அந்த வீடியோ தற்போது வைரலாகியிருக்கிறது.

ரீல்ஸ்க்காக எந்த எல்லைக்கும் செல்லத் துணிந்த அந்த நபருக்கு பலரும் கண்டனம் தெரிவித்து வருகின்றனர்.

அவரைப் பற்றிய தகவல் குறித்து போலீசார் ஆராய்ந்து வருகின்றனர்.

 Tags
man

reels

speedy tarin


போர்ட்டிக்சனிலிருந்து புறப்பட்ட Liberia கப்பலைச் சேர்ந்த கேரளாவின் மாலப்புரமை சேர்ந்த கேசவ தாஸ் காணவில்லை; துயரத்தில் குடும்பத்தினர்

சென்னை , அக் 17 – கேரளாவை மலப்புரத்தைச் சேர்ந்த 43 வயதான மனேஷ் கேசவதாஸ், மலேசியாவின் போர்ட்டிக்சனிலிருந்து அபு டாபியின் ஜெபல் தானாவுக்கு செல்லும் வழியில் லைபீரியக் கொடியுடன் கூடிய எம் டி பாட்மோஸ் கப்பலில் இருந்து காணாமல் போனதாகக் கூறப்படும் செய்தியைப் பெற்று அவரது குடும்பத்தினர் மிகுந்த துயரத்தில் ஆழ்ந்துள்ளனர். கப்பலின் இரண்டாவது அதிகாரியான கேசவதாஸ், ஆகஸ்ட் 6 ஆம் தேதி சீனாவின் ஜூஷானில் கப்பலில் சேர்ந்தார், ஆனால் அக்டோபர் 11 அன்று போர்ட் டிக்சனில் இருந்து ஜெபல் தானாவுக்கு கப்பல் சென்று கொண்டிருந்தது. அப்போது அவரது சக க ஊழியர்கள் அவரை கடைசியாக புதன்கிழமை பார்த்தனர்.

கேசவதாஸ் காணாமல் போனதாகக் கூறப்பட்டதையடுத்து, கப்பல் நிறுவன அதிகாரிகள், அவரது குடும்பத்தினருக்கு தகவல் தெரிவித்தனர். நிறுவனத்தின் சென்னை அலுவலகத்தைச் சேர்ந்த அதிகாரி ஒருவர், மேலும் விவரங்களை வழங்குவதற்காக கோழிக்கோட்டில் உள்ள கேசவதாஸின் மனைவியை அவர்களது அடுக்கத்திற்கு சென்று சந்தித்துள்ளார். கேசவதாஸின் குடும்பத்தினர் இந்திய வெளியுறவுத் துறை அமைச்சர் எஸ் ஜெய்சங்கர், மத்திய வெளியுறவுத் துறை இணை அமைச்சர் வி முரளீதரன், நாடாளுமன்ற உறுப்பினர் பி, வி அப்துல் வஹாப், , இந்திய கடல்சார் யூனியன், மற்றும் கப்பல் போக்குவரத்து இயக்குநர் ஆகியோரை சந்தித்து கேசவதாஸை அழைத்து வர உதவுமாறு வலியுறுத்தினர். கேசவதாஸ் 20 ஆண்டுகளை கப்பல் துறையில் பணியாற்றி வந்துள்ளார்.

 Tags
43-yr-old

goes missing

in sea en route

to Port Dickson


தேர்தல்  பிரச்சாரத்தில்  உணர்ச்சிகரமான  பிரச்சனையை  தவிர்ப்பீர்  சிலாங்கூர் சுல்தான்  வலியுறுத்து

ஷா அலாம், ஜூன் 19 – எதிர்வரும் சிலாங்கூர் தேர்தலில் போட்டியிடும் வேட்பாளர்களும் அவர்களது ஆதரவாளர்களும் உணர்ச்சிகரமான விவகாரங்களை எழுப்புவதை தவிர்த்துக் கொள்ள வேண்டுமென மேன்மை தங்கிய சிலாங்கூர் சுல்தான் ஷராபுடின் கேட்டுக்கொண்டார். மக்களின் ஐக்கியம் மற்றும் ஒற்றுமையை சீர்குலைக்கக்கூடிய குறிப்பாக சமயம், இனம் மற்றும் இதர உணர்ச்சிகரமான பிரச்னைகளை எழுப்புவதை தவிர்த்துக்கொள்ள வேண்டும் என அவர் வலியுறுத்தினார். அனைத்து பிரச்சாரங்களும் தேர்தல் விதிமுறைகள் மற்றும் இதர சட்ட விதிகளுக்கு ஏற்ப நடைபெற வேண்டும் என சுல்தான் ஷராபுடின் வலியுறுத்தினார். ஒரு கட்சி மற்றொரு கட்சியை அவதூறு ஏற்படுத்தும் நோக்கத்திலான பிரச்சாரங்களையும் மற்றும் அறிக்கைகள் வெளியிடுவதையும் தவிர்க்க வேண்டும் என அவர் கேட்டுக்கொண்டார்.

 Tags
not to touch

on sensitive issues

reminds all

state polls

Sultan of Selangor


சண்டகானில் பிளாஸ்டிக் அரிசியா? ; KPDN துல்லிய விசாரணை

கோத்தா கினபாலு, அக்டோபர் 9 – சண்டாகான் மாவட்டத்தில், பிளாஸ்டிக் அரிசி விற்கப்பட்டதாக கூறப்படும் வைரல் காணொளி தொடர்பில், உள்நாட்டு வாணிப, வாழ்க்கை செலவின அமைச்சு விசாரணை மேற்கொண்டுள்ளது.

பொது சுகாதாரத்தை உட்படுத்திய விவகாரம் என்பதால், அதனை தமதமைச்சு கடுமையாக கருதுவதாக, உள்நாட்டு வாணிப, வாழ்க்கை செல்வின இடைகால அமைச்சர் அர்மிஜன் முஹமட் அலி தெரிவித்தார்.

பிளாஸ்டிக் அரிசியை விற்றதாக கூறப்படும் கடையை அதிகாரிகள் சோதனையிட்டுள்ளதோடு, அவ்விவகாரம் தொடர்பில் துல்லிய விசாரணை மேற்கொள்ளப்பட்டுள்ளதாக அர்மிஜன் சொன்னார்.

குற்றம் நிரூபிக்கப்பட்டால் கடும் நடவடிக்கை எடுக்கப்படுமெனவும் அவர் எச்சரித்தார்.

முன்னதாக, சண்டகான் மாவட்டத்திலுள்ள, கடை ஒன்றில் பிளாஸ்டிக் அரிசி விற்கப்பட்டதாக, ஆடவர் ஒருவர் குற்றம்சாட்டும் 20 வினாடி காணொளி ஒன்று இன்று காலை தொடங்கி வைரலாகியுள்ளது குறிப்பிடத்தக்கது.

 Tags
di Sandakan

Isu beras plastik

KPDN

sedang disiasat


நான்கு சக்கர வாகனம் கவிழ்ந்து விபத்துக்குள்ளானது; 20 நிமிடங்கள் வலி தாங்கிய பெண் மீட்பு

உலு சிலாங்கூர், அக்டோபர் 11 – வடக்கு தெற்கு நெடுஞ்சாலையில், உலு சிலாங்கூருக்கு அருகே, நான்கு சக்கர வாகனம் ஒன்று கட்டுப்பாட்டை இழந்து சாலையில் கவிழ்ந்து விபத்துக்குள்ளானது.

அந்த வாகனத்தைச் செலுத்திய ஆடவர், சிராய்ப்பு காயங்களுடன் அதிலிருந்து உடனடியாக வெளியேறிய வேளை; முன் இருக்கையில் அமர்ந்திருந்த அவ்வாடவரின் 30 வயது மனைவி, முகத்தில் பலத்த காயங்களுக்கு இலக்கானதோடு, வாகனத்திலிருந்து வெளியே வர முடியாமல் சிக்கித் தவித்தார்.

சம்பவ இடத்திற்கு விரைந்த தீயணைப்பு மீட்புப் படையினர் 20 நிமிட போராட்டத்திற்குப் பின்னர், அப்பெண்ணை மீட்டனர்.

நேற்று மாலை மணி 6.09 வாக்கில், அந்த தம்பதியர், கோலாலம்பூரிலிருந்து கெடா நோக்கி பயணமான போது அவ்விபத்து நிகழ்ந்தது.

 Tags
20 minit

empat roda

kesakitan

menahan

Pacuan

terbabas

terbalik

wanita


மனித வள அமைச்சை    தூய்மைப்படுத்த    மேலும் இரு   அதிகாரிகள்   மாற்றப்பட்டனர்

கோலாலம்பூர், மே 19 – மனித வள அமைச்சை தூய்மைப்படுத்தும் நடவடிக்கையின் ஒரு பகுதியாக மேலும் இரண்டு மூத்த அதிகாரிகள் அங்கிருந்து மாற்றப்பட்டனர். அண்மையில் எம்.ஏ.சி.சி விசாரணையை மேற்கொண்டதைத் தொடர்ந்து இந்த நடவடிக்கை எடுக்கப்பட்டுள்ளது. அந்த மூத்த அதிகாரிகளில் ஒருவர் துறையின் தலைவர். மற்றொருவர் துணை தலைமை செயலாளர் அலுவலகத்தை சேர்ந்தவர் என நம்பப்படுகிறது. இம்மாத தொடக்கத்தில் தமது ஐந்து அதிகாரிகள் நீக்கப்பட்டதை மனித வள அமைச்சர் சிவக்குமார் உறுதிப்படுத்தியிருந்தார்.

 Tags
as HR ministry continues

moved out

to clean house

Two officers


5 அர்ச்சகர்கள் நீரில் மூழ்கி உயிரிழப்பு ; கோவில் திருவிழாவில் துயரம்

சென்னை, ஏப் 5 – இந்தியா, சென்னை, நங்கநல்லூர் தர்மலிங்கேஸ்வரர் கோவிலில் நடைபெற்ற தீர்த்தவாரி திருவிழாவின் போது, ஐந்து அர்ச்சகர்கள் நீரில் மூழ்கி உயிரிழந்தனர்.

சுவாமியை குளத்தில் இறக்கி நீராட்டும் சடங்கின் போது, அந்த துயரச் சம்பவம் நிகழ்ந்ததாக கூறப்படுகிறது.

சுவாமியை குளிப்பாட்ட சுமார் 25 அர்ச்சகர்கள் குளத்தில் இறங்கிய வேளை; அதில் நிலைத்தடுமாறிய ஒருவரை காப்பாற்ற சென்ற இதர நால்வர் அவருடன் மூழ்கி உயிரிழந்தனர்.

நீரில் மூழ்கிய நால்வரின் உடல்கள் இதுவரை மீட்கப்பட்டுள்ள நிலையில் எஞ்சிய ஒருவரை தேடும் பணிகள் தொடர்கின்றன.

அந்த துயரச் சம்பவத்தை தொடர்ந்து, சம்பந்தப்பட்ட கோவில் உடனடியாக பொதுமக்களுக்கு மூடப்பட்டுள்ளது.

 Tags
5 priests

at the temple

drowned; Tragedy

festival


எஸ்.டி.பி.எம் தேர்வு 1,824 மாணவர்கள் சராசரி  4.00 CGPA பெற்றனர்

கோலாலம்பூர், ஜூலை 13 – எஸ்.டி.பி.எம் தேர்வு எழுதிய மாணவர்களில் 1,824 மாணவர்கள் 4.00 CGPA பெற்றனர். கடந்த 2021 ஆம் ஆண்டு எஸ்.டி.பி.எம் தேர்வில் 874 மாணவர்கள் மட்டுமே 4.00 CGPA பெற்ற வேளையில் 2022 ஆண்டில் இந்த மதிப்பை பெற்றவர்களின் எண்ணிக்கை 310 பேர் அதிகமாகும் என மலேசிய தேர்வு வாரியத்தின் தலைவர் டாக்டர் Mohd Ekhwan Toriman தெரிவித்தார். சிறந்த நிலையில் தேர்ச்சி பெற்ற 1,184 மாணவர்களில் 1,009 பேர் B40 எனப்படும் குறைந்த வருமானம் பெறும் குடும்பங்களைச் சேர்ந்தவர்கள் என அவர் கூறினார். இதன்வழி இவ்வாண்டு அதிகமான மாணவர்கள் உயர்க்கல்வி நிலைய வாய்ப்புக்களை பெறுவார்கள் என்றும் கடந்த ஆண்டுக்கான எஸ்.டி.பி.எம் தேர்வு முடிவை வெளியிட்டபோது Mohd Ekhwan தெரிவித்தார். Pengajian Am உட்பட நான்கு பாடங்களில் சராசரி கூடுதல் மதிப்பெண்களை பெற்றதன் அடிப்படையில் சிறந்த தேர்ச்சிக்கான CGPA புள்ளிகள் கணக்கிடப்படுகின்றன.

 Tags
;1.824 pelajar

lulus cemerlang STPM

stpm


இந்தியாவில் கட்டப்பட்ட உலகின் மிகப்பெரிய அலுவலகம் – பென்டகனைவிட பெரியது!

இந்தியா ஜூலை 19 – அமெரிக்காவின் ராணுவ தலைமையகமான பென்டகனைவிட

இந்தியாவின் குஜராத் மாநிலத்தில் மிகப்பெரிய கட்டிடம் ஒன்று கட்டப்பட்டுள்ளது.

உலகளவில் வைரம் சார்ந்த தொழிலின் தலைநகரமாக இருக்கும் குஜராத்தின் சூரத் நகரில், இந்த கட்டிடம் அமைக்கப்பட்டுள்ளது.

இது, 65,000 நிபுணர்கள் மற்றும் வர்த்தகர்களுடன் வைரங்களை வெட்டி, பாலிஷ் செய்யும் இடமாக இருக்கும் என கூறப்படுகிறது.

இந்த 15 மாடி கட்டிடம் 35 ஏக்கர் நிலப்பரப்பில் ஒன்பது செவ்வக கட்டமைப்புகளை கொண்டுள்ளது. அவை நடுவில் உள்ள நீண்ட கட்டிடம் மூலம் ஒன்றோடொன்று இணைக்கப்பட்டுள்ளன.

இந்தாண்டு நவம்பரில் இதனை இந்திய பிரதமர் மோடி திறந்து வைக்கிறார்.

 Tags
is bigger than the Pentagon

office building

The world’s new largest


காதலன் கொடுத்த முத்தத்தால் காதலிக்கு காது கிழிந்தது

ஆசையோடு காதலன் கொடுத்த முத்தத்தால் காதின் உற்பகுதி கிழிந்ததோடு ரத்தக் கசிவும் ஏற்பட்டு அதீத வலிக்கு ஆளாகியிருக்கின்றார் பெண் ஒருவர்.

இச்சம்பவம் சீனா பெய்ஜிங்கில் நிகழ்ந்துள்ளது. முத்ததால் காதின் உற்பகுதி கிழிய முடியுமா என்று கேட்டதற்கு, தனது காதலன் காதில் முத்தம் கொடுக்கும் போது அதிக அழுத்தத்துடன் கொடுத்ததாக மருத்துவரிடம் கூறியுள்ளார்.

இயல்பாகவே, காதின் உற்பகுதியில் இருக்கும் காற்று அழுத்தத்தைவிட வெளியிருந்து அதிகமான காற்று அழுத்தம் இருந்தால் காதில் இதுபோன்ற பிரச்சனை ஏற்படும் என கூறியுள்ளனர் மருத்துவர்கள். எடுத்துக்காட்டுக்கு அதிகளவிலான வெடி சத்தம் போன்றவைகள் இப்படி ஏற்பட வாய்ப்புண்டு.

இதனிடையே, சுயமாககே இப்பிரச்சனை தீர அப்பெண்ணுக்கு இரண்டு வார அவகாசம் கொடுத்துள்ள மருத்துவர்கள், அதன் பின்பும் பிரச்சனை தீரா விட்டால் அறுவை சிகிச்சை மேற்கொள்ள வேண்டும் என கூறியுள்ளனர்.

 Tags
Pecah gegendang ketika dicium

teman lelaki


சிலாங்கூர்  அரசை அமைப்பதில்  ம.இ.கா – ம.சீ.ச  இடம் பெற்றிருக்கும்  – அமிருடின்  ஷாரி

கோலாலம்பூர், ஜூலை 7 – எதிர்வரும் சிலாங்கூர் மாநில தேர்தலில் ஒற்றுமை அரசாங்கம் சிலாங்கூரை தற்காத்துக் கொண்டால் எதிர்கால மாநில அரசாங்க நிர்வாகத்தில் ம.இ.காவும் ம.சீ.சவும் இடம்பெற்றிருக்கும் என மந்திரிபுசார் அமிருடின் ஷாரி தெரிவித்தார். மாநிலத்தின் அரசியல் நிலைத்தன்மைக்கு ஒற்றுமை அரசாங்கத்திலுள்ள கட்சிகளின் பங்கேற்பு மிகவும் முக்கியம் என சிலாங்கூர் பங்காத்தான் ஹராப்பான் தலைவருமான அமிருடின் கூறினார். ஆறு மாநிலங்களில் நடைபெறும் தேர்தலில் போட்டியிடப் போவதில்லை என ம.இ.கவும் ம.சீ.சவும் அறிவித்திருந்தாலும் தேர்தல் காலத்தில் அவ்விரு கட்சிகளும் பக்காத்தான் ஹராப்பான் – தேசிய முன்னணி கூட்டணிக்கு பிரச்சாரத்தில் ஈடுபடுவார்கள் என் அவர் நம்பிக்கை தெரிவித்தார்.

தேர்தல் பிரச்சாரத்தில் ஈடுபடும் அவர்கள் மாநில அரசாங்கம் அமைக்கும்போது அதில் அவ்விரு கட்சிகளின் பிரதிநிதித்துவமும் இடம்பெற்றிருக்க வேண்டும் . ஒற்றுமை அரசாங்கத்தை நிலைநாட்டும் கோட்பாட்டிற்கு கூட்டணி அரசாங்கம் மிகவும் முக்கியம் என அமிருடின் கூறினார். ஒற்றுமை அரசாங்கத்தில் அதிகமானோர் சம்பந்தப்பட்டிருக்க வேண்டும் என சிலாங்கூர் பள்ளிகளுக்கான உதவி தொகை வழங்கும் நிகழ்ச்சியில் கலந்கொண்ட பின் செய்தியாளர்களிடம் பேசியபோது அவர் இத்தகவலை வெளியிட்டார்.

 Tags
akan datang - Amirudin

MCA dilibatkan pembentukan kerajan selangor

mic


அடுத்த வாரம்   புருணை சுல்தான்  மலேசியாவுக்கு  வருகை

போர்ட்டிக்சன், ஜூலை 28 – புருணை சுல்தான் Hassanal Bolkiah அடுத்த வாரம் மலேசியாவிற்கு அதிகாரப்பூர்வ வருகை மேற்கொள்ளவிருக்கிறார். நாட்டிற்கு பெரிய நன்மையை கொண்டுவரக்கூடிய முதலீடு உடன்பாடுகளில் புருணை சுல்தான் கையெழுத்திடுவார் என பிரதமர் டத்தோஸ்ரீ அன்வார் இப்ராஹிம் கூறினார். தாம் பிரதமராக இருந்து இந்த 8 மாதங்களில் புருணை சுல்தான் Hassanal Bolkiah மலேசியாவிற்கு வருகை புரிவது இது இரண்டாவது முறையாகும் என அன்வார் தெரிவித்தார்.

 Tags
adakan Lawatan

kemalaysia minggu depan

Sultan Brunei


WhatsApp  குழுமத்தில்  தொழில்  நிறுவனத்தின் நிர்வாகத்தையும் சக  ஊழியர்களையும் இழிவுபடுத்தினால்  தொழிலாளியை  நீக்க முடியும்

பிரங்பார்ட், ஆக 26 – தங்களது சொந்த WhatsApp குழுமத்தில் வேலை செய்துவரும் தொழில் நிறுவனத்தின் நிர்வாகத்தையும் , சக ஊழியர்களையும் சிறுமைப்படுத்தும் அல்லது இழிவுபடுத்தும் தொழிலாளி ஒருவரை வேலையிலிருந்து நீக்கமுடியும் என்ற முடிவை முதல் முறையாக ஜெர்மன் நீதிமன்றம் தீர்ப்பு வழங்கியுள்ளது.

WhatsApp குழுமத்தில் அதன் உறுப்பினர் ஒருவர் தனது கருத்தை ரகசியமாக பகிர்ந்து கொண்டாலும் , தாம் வேலை செய்யும் தொழில் நிறுவனத்தின் நிர்வாகத்தை சிறுமைப்படுத்தியோ, இழிவுபடுத்தியோ அல்லது இனத்துவேச ரீதியிலான கருத்துக்களை வெளியிட்டாலும் அந்த நபரை வேலையிலிருந்து நீக்க முடியும் என நீதிபதி தீர்ப்பளித்துள்ளதாக ஜெர்மன் செய்தி நிறுவனம் தகவல் வெளியிட்டுள்து.

சம்பந்தப்பட்ட தொழிலாளியின் சிறுமைப்படுத்தும் வார்த்தைகள் பொதுவில் தெரியவந்தால் அந்த தொழிலாளியை வேலையிலிருந்து நீக்க முடியும் என ஜெர்மன் தொழில் நீதிமன்றம் தீர்ப்பு வழங்கியுள்ளது. TUIfly விமான நிறுவனத்தின் WhatsApp குழுமத்தின் வழக்கை பரிசீலித்த பின் ஜெர்மன் தொழில் நீதிமன்றம் இந்த முடிவை தெரிவித்துள்ளது.

TUlfly விமான நிறுவனத்தில் வேலை செய்துவரும் ஒரு WhatsApp குழுவைச் சேர்ந்தவர்கள் மற்றும் இரண்டு ஆடவர்கள் தங்களது நிறுவனத்தை இழிவுபடுத்திய விவகாரம் தொடர்பில் நடைபெற்ற வழக்கு விசாரணையின் முடிவில் தொழில் நீதிமன்றம் இந்த தீர்ப்பை வழங்கியது.

 Tags
. rakan Sekerja dikumpulan WhatsApp

dipecat jika hina majikan

Pekerja boleh


மன்றாடிக் கேட்டும் ஸ்டரச்சர் கிடைக்கவில்லை; வழியின்றி நோயாளியை தரதரவென இழுத்து செல்லும் அவலம் – நெஞ்சை பதற வைக்கும் வீடியோ

தெலுங்கானா, ஏப் 16 – அரசாங்க மருத்துவமனையில், போதுமான, நவீன மருத்துவ வசதிகள் இல்லை, மருத்துவ நிபுணர்கள் இல்லை, மருந்து இல்லை, சிகிச்சை அறை இல்லை, நோயாளிகள் தங்க அறை இல்லை, இதுபோன்ற குறைக்கூறல்களைதான் இதுவரை நாம் பொதுமக்களிடமிருந்து கேள்ளிபட்டுள்ளோம். ஆனால் தற்போது ஸ்டரச்சர் கூட இல்லை எனும் குறையும் ஏற்பட்டுவிட்டது.

தெலுங்கானாவில் உள்ள அரச மருத்துவமனையில், மன்றாடிக் கேட்டும் ஸ்டரச்சர் இல்லை என்று கூறிவிட்டதால், வேறு வழியின்றி, தனது உறவினர் ஒருவரை முதல் மாடிக்கு அழைத்துச் செல்ல லிப்ட் வரை காலை பிடித்து இழுத்துச் சென்றுள்ளனர் இருவர்.

நெஞ்சை பதரவைக்கும் இது தொடர்பான காணொலி வைரலாகி பெரும் பரபரப்பை ஏற்படுத்தியுள்ளது.

இந்நிலையில், ”அரசாங்க மருத்துவமனையாம், ஆனால் ஸ்டரச்சர் கூட இல்லையாம்”, இதுதான் தற்போது இணையத்தில் பரவி வரும் ஒரே பேச்சாக இருக்கிறது.

 Tags
despite

found

No structure

pleading; Tragedy

standard

that drags

the patient

to the

without a way


தொழுகை செய்வது போல் நாடகம் ; மசூதியில் ஒலிபெருக்கி திருட முயன்ற ஆடவன்

கோத்தா பாரு, அக் 5 – கோத்தா பாருவில் 30 வயது மதிக்கத்தக்க ஆடவர் தொழுகை செய்வதுபோல் போல் நாடகமாடி அங்கிருந்த ஒலிபெருக்கியை திருட முயன்ற செயல் தோல்வியில் முடிந்தது.

மசூதியின் நிர்வாக உறுப்பினர் மாலை 6 போல அந்நபர் மசூதியின் க்ரில்லை உடைக்க முற்படுகிறார் என்பதை CCTV காமிராவிலிருந்து பார்த்ததைத் தொடர்ந்து, மசூதியின் இமாம் சென்று பார்ப்பதற்குள் அவ்வாடவர் மசூதியை விட்டு சென்று விட்டதாக கூறப்பட்டது.

அந்த ஆடவன் பெண்கள் தொழுகை அறையிலிருந்து ஒலிபெருக்கியைத் திருட முயன்றுள்ளான். அவசரத்தில் அந்த திருடன் அவனது பையையும் மறந்து விட்டுச் சென்றுள்ளான். சில நாட்களில் போலீசில் புகார் அளிக்கப்படும் எனவும் மசூதி நிர்வாக உறுப்பினர் தெரிவித்தார்.

 Tags
Berpura-pura solat

sebelum cuba curi pembesar suara masjid


ஆசிய விளையாட்டுப் போட்டி;  ஸ்குவாஸில் சிவசங்கரி தங்கம்; ஓட்டப்பந்தயத்தில் ஷெரின் வெண்கலம்

சீனாவில் நடைப்பெற்றுவரும் மகளிர் ஸ்குவாஸ் போட்டியில் எஸ் . சிவசங்கரி மற்றும் ஐஃபா  அஸ்மான் ஆகியோர் சிறந்த விளையாட்டை வெளிப்படுத்தி 2 -1 என்ற ஆட்டக்கணக்கில் Hongkong குழுவை வீழ்த்தி மலேசியாவுக்கு மூன்றாவது தங்கப் பதக்கம் பெற்றுத் தந்துள்ளனர்.

இதனிடையே, ஓட்டப்பந்தயப் பிரிவில் மலேசியா நேற்று இரண்டு வெண்கலப் பதக்கங்களை வென்றது.

பெண்களுக்கான 400 மீட்டர் ஓட்டத்தில் 17 ஆண்டுகளுக்குப் பின் தேசிய ஓட்டப்பந்தய வீராங்கனையான ஷெரீன் சாம்சன் வல்லபோய் வெண்கலப் பதக்கத்தை வென்ற வேளையில், ஆண்களுக்கான 100 மீட்டர் ஓட்டத்தில் 41 ஆண்டுகளுக்குப் பின் 19 வயதுடைய இளம் ஓட்டப்பந்தய வீரரான முஹம்மது அஸீம் ஃபஹ்மி மலேசியாவுக்கு மற்றொரு வெண்கலப் பதக்கத்தை பெற்றுத் தந்தார்.

 Tags
Azeem

Hangzhou Asiad

on the track

Shereen

steal the show


ஷா ஆலாமில், டிரக் வாகனம் ஓட்டிய 13 வயது சிறுவன் கைது

சிலாங்கூர், ஷா ஆலாமில், குப்பைகளை அகற்ற பயன்படுத்தப்படும் RORO டிரக் வாகனத்தை ஓட்டிய 13 வயது சிறுவனை, JPJ – சாலை போக்குவரத்து துறை அதிகாரிகள் கைதுச் செய்தனர்.

நண்பகல் மணி 12.20 வாக்கில், பெர்சியாரான் மொக்தார் டஹாரி பகுதியில், ரோந்து நடவடிக்கையில் ஈடுபட்டிருந்த அதிகாரிகள் அச்சிறுவனை கைது செய்ததாக, சிலாங்கூர் மாநில சாலை போக்குவரத்து துறை இயக்குனர் டத்தோ கைரூல் கார் யாஹ்யா தெரிவித்தார்.

சம்பவத்தின் போது, அச்சிறுவனுடன் அவனது 15 வயது சகோதரனும் உடன் இருந்ததாக கூறப்படுகிறது.

சம்பந்தப்பட்ட சிறுவனின் குடும்பத்தாருக்கு சொந்தமான அந்த டிரக்கை, பள்ளி முடிந்து பகுதி நேரமாக அவன் ஓட்டி வந்தது, தொடக்க கட்ட விசாரணையில் தெரிய வந்துள்ளது.

 Tags
A 13-year-old boy

for driving a truck

in Shah Alam

was arrested


டாக்டர்  நோர் இஷாம்   பதவி ஓய்வு  பெறுகிறார்

கோலாலம்பூர், ஏப் 9 – சுகாதார அமைச்சின் தலைமை இயக்குனர் டான்ஸ்ரீ டாக்டர்

Noor Hisham Abdullah 35 ஆண்டு கால சேவைக்குப் பிறகு இம்மாதம் 21ஆம் தேதியோடு கட்டாய ஓய்வு பெறவிருக்கிறார். கடந்த 2013 ஆம் ஆண்டு முதல் சுகாதார அமைச்சின் தலைமைச் செயலாளராக இருந்துவரும் 60 வயதுடைய டாக்டர் Noor Hisham 30 ஆண்டுக்கும் மேலாக சிறந்த சேவையை ஆற்றியுள்ளார். கோவிட் – 19 தொற்று நாட்டில் பரவிய காலத்தில் அதனை துடைத்தொழிக்கும் போரட்டத்தில் ஈடுபட்ட சுகாதார அமைச்சின் முன் கள பணியாளர்களுக்கு டாக்டர் நோர் இஷாம் முன்னின்று தலைமையேற்றார். அந்த தொற்று பரவலை தடுப்பதற்கு நீண்ட கால செயல்திட்டத்தை முன்னெடுத்ததோடு தொற்று குறித்த தினசரி தகவல்களை சமூக வலத்தளங்கள் மூலம் மக்களுக்கு தெரிவித்து விழிப்புணர்வை ஏற்படுத்திய பெருமையும் Noor Hisham மிற்கு உண்டு. அந்த நெருக்கடியை கையாண்ட உலகின் சிறந்த மருத்துவர் Noor Hisham என்று சீனாவின் குளோபல் டிவி நெட்வோர்க் புகழாரம் சூட்டியது.

 Tags
April 21

covid 19

mandatory

retirement

War hero


தற்கொலை  செய்து  கொண்ட தாய் மற்றும்  இரு பிள்ளைகள் உடல்கள்  கண்டுப்பிடிப்பு

கோலாலம்பூர், செப் 8 – கோலாலம்பூர் Kampung Baru Ampang பூட்டப்பட்ட அடுக்கு மாடி வீடு ஒன்றில் தற்கொலை செய்து கொண்டதாக நம்பப்படும் ஒரு தாய் மற்றும் அவரது இரண்டு பிள்ளைகளின் உடல்கள் மீட்கப்பட்டன. நேற்று காலை மணி 7.31 அளவில் தொலைபேசி மூலம் தகவல் கிடைக்கப்பெற்றதைத் தொடர்ந்து போலீசார் அவ்வீட்டிற்கு சென்றபோது அம்மூவரின் உடல்களை கண்டதாக சிலாங்கூர் போலீஸ் தலைவர் டத்தோ Hussein Omar Khan தெரிவித்தார்.

14 மற்றும் 15 வயதுடைய இரு மகன்கள் மற்றும் அவர்களின் 42 வயதுடைய தாயார் அந்த அடுக்கு மாடி வீட்டில் இறந்து கிடந்ததாக அவர் கூறினார். உயில் மற்றும் பண நோட்டுக்களும் அங்கு காணப்பட்டன.

அவ்வீட்டின் அறையிலிருந்து துர்நாற்றம் வராமல் இருப்பதற்காக அனைத்து கதவுகள் மற்றும் ஜன்னல்களில் Sellotape ஒட்டப்பட்டிருந்ததையும் போலீஸ் தடயயியல் பிரிவினர் கண்டுப்பிடித்தனர்.

அவ்வீட்டின் அறையிலுள்ள சோபாவுக்கு கீழ் தீயை பற்றவைக்கும் சாதனமும் மற்றும் நிலக்கரியும் காணப்பட்டது. தற்கொலைக்கான அறிகுறியாக இது அமைந்ததோடு அந்த மூவரும் 24 மணி நேரத்திற்கு முன் இறந்திருக்கலாம் என டத்தோ Hussein தெரிவித்தார். அவர்களின் மரணத்தில் சூது எதுவும் இருக்கிறதா என்பதை கண்டறிவதற்காக விசாரணை நடத்தப்பட்டு வருவதாக அவர் கூறினார்.

 Tags
Cops think Suicide

found dead

in kg Baru Ampang

Mother and two teens


நிர்வாக  பலவீனங்களை மூடி மறைக்காதீர்  -அரசாங்க  தலைமை  செயலாளர்  வலியுறுத்து

சிப்பாங், செப் 8 – தேசிய நலன்களைப் பாதிக்கக்கூடிய நிர்வாக பலவீனங்கள் மற்றும் அரசாங்கத்தின் செலவினங்களில் கசிவு ஆகியவற்றின் மீது கூடுதல் கவனம் தேவைப்படுகிறது. இப்பிரச்சனைகளுக்கு தீர்வு காணப்பட வேண்டுமே தவிர அவற்றை மூடி மறைக்கக்கூடாது என்று அரசாங்கத் தலைமைச் செயலாளர் டான்ஸ்ரீ Mohd Zuki Ali வலியுறுத்தியுள்ளார். இத்தகைய பலவீனங்கள் எழும் பட்சத்தில் அதிகார துஷ்பிரயோகம், ஊழல் மற்றும் நிர்வாகக் குறைபாடுகள் உண்டாக இடமும் வாய்ப்புகளும் இருப்பதாக அவர் கூறினார்.

சட்ட அமைப்பிலும் உள்கட்டு முறையிலும் பலவீனம் இருந்தால் ஊழலுக்கான வாய்ப்புகள் அதிகரிக்கும் எனவும் அவர் சுட்டிக்காட்டினார். குறிப்பாக

சிவப்பு நாடா எனப்படும் நிர்வாக நடைமுறை காரணமாக சேவை வழங்குவதில் ஏற்படக்கூடிய தாமதம் , விரைவான தேவையை விரும்பும் வாடிக்கையாளர்களால் ஊழலுக்கான வாய்ப்புகளைத் திறக்கும் என அவர் மேலும் தெரிவித்தார். எனவே, திறனற்றது மற்றும் ஊழலுக்கான வாய்ப்புகளை உருவாக்குவது என அடையாளம் காணப்படும் நடைமுறைகள் மாற்றப்பட்டு மேம்படுத்தப்பட வேண்டும் என்று தேசிய அளவிலான நிர்வாகம், உயர்நெறி மற்றும் ஊழல் எதிர்ப்பு ஆய்வு மாநாட்டின் நிறைவு விழாவில் Mohd Zuki Ali கூறினார்.

 Tags
chief secretary

Don't sweep governance

weaknesses under carpet


ஜோ லோவை கண்டுபிடிக்க, மற்ற நாடுகளுடன் அரசாங்கம் தொடர்ந்து பேச்சு வார்த்தை நடத்துகிறது; கூறுகிறார் பிரதமர்

1MDB ஊழல் தொடர்பில் தேடப்பட்டு வரும் சர்ச்சைகுரிய தொழிலதிபர் ஜோ லோவை கண்டுபிடித்து, கூடிய விரைவில் நாடு கடத்தும் முயற்சியில் அரசாங்கம் தொடர்ந்து கவனம் செலுத்தி வருகிறது.

ஜோ லோ எங்கு இருக்கிறார் என்பது இதுவரை தெரியவில்லை என்றாலும், அவரை திரும்ப அனுப்புவதற்கான செயல்முறையை விரைவுப்படுத்த, பல நாடுகளுடன் அரசாங்கம் தொடர்ந்து பேச்சு வார்த்தை நடத்தி வருவதை, பிரதமர் டத்தோ ஸ்ரீ அன்வார் இப்ராஹிம் சுட்டிக் காட்டினார்.

தூதரகம் அல்லது அரச தந்திர ரீதியாக அந்த பேச்சு வார்த்தைகள் நடத்தப்பட்டு வருகின்றன.

ஜோ லோவை கண்டுபிடிப்பது அரசாங்கத்தின் நிலைப்பாடாகும். ஆரம்பத்திலிருந்தே அதற்காக தாங்கள் கடினமாக பாடுபட்டு வருவதாக பிரதமர் சொன்னார்.

அது அவ்வளவு எளிதான விவகாரம் அல்லது. பல நாடுகள் அல்லது உளவுத் துறை சேவைகளை அது உள்ளடங்கி உள்ளது.

எனினும், ஜோ லோவை கண்டுபிடிக்கும் முயற்சியில், பல உலக நாடுகள் மலேசியாவுக்கு ஆதரவாக இருப்பதையும் பிரதமர் சுட்டிக்காட்டினார்.

 Tags
Govt in talks

says Anwar

to repatriate Jho Low

with other countries


ஹிண்ட்ராப்  எழுச்சிக்கு மதிப்பளிக்கும் வகையில்  இந்தியர்களுக்கு  ஒதுக்கப்பட்ட  துணை முதலமைச்சர் பதவியை  வழங்க மறுப்பதா? ராமசாமி சாடல்

கோலாலம்பூர், ஆக 16 – ஹிண்ட்ராப் எழுச்சிக்கு மதிப்பளிக்கும் வகையில் தமிழர்களுக்கு ஒதுக்கப்பட்ட துணை முதலமைச்சர் பதவியை DAP வழங்க மறுத்தது ஏன் முன்னாள் துணை முதல்வர் பேராசிரியர் ராமசாமி சாடியிருக்கிறார். பினாங்கின் 2ஆவது துணை முதலமைச்சராக நியமிக்கப்பட்ட ஜக்டிப் சிங் மீது தமக்கு தனிப்பட்ட வெறுப்பு எதுவும் இல்லையென்றும் ஆனால் ஹிண்ட்ராப் எழுச்சிக்குப் பின் தமிழர்களின் போராட்டத்திற்கு அங்கீகாரமாக பினாங்கு 2ஆவது முதலமைச்சர் பதவி தமிழர்களுக்காக உருவாக்கப்பட்டது. அந்த அடிப்படையில்தான் 2008 ஆம் ஆண்டிலிருந்து அண்மையில் முடிவுற்ற மாநில தேர்தல்வரை தாம் அந்த பதவியில் இருந்து வந்ததாக டாக்டர் ராமசாமி தெரிவித்தார். இரண்டாவது துணை முதலமைச்சர் பதவியை DAP மாநில அரசாங்கம் வழங்கத் தவறியது இந்திய சமூகத்தில்

85 விழுக்காட்டிற்கும் அதிகமாக உள்ள தமிழர்களுக்குப் பெரிய ஏமாற்றத்தை ஏற்படுத்திவிட்டதாக டாக்டர் ராமசாமி வெளியிட்டுள்ள அறிக்கை ஒன்றில் கூறியுள்ளார்.

ஆட்சிக் குழுவுக்கு நியமிக்கப்பட்ட தமிழர் ஒருவருக்கு துணை முதலமைச்சர் பதவி வழங்கப்படாதது ஏன் என்பது குறித்து தமக்கு புரியவில்லையென ராமசாமி தெரிவித்தார். இந்நாட்டில் தமிழர்கள் இருப்பது குறித்து DAP சிறிதளவு கூட பொருட்படுத்தவில்லை என்பதற்கான அடையாளம்தான் இது. இந்த வேளையில் கோலாலம்பூரிலிருந்து பிறை சட்டமன்ற வேட்பாளராக இறக்கப்பட்ட சுந்தராஜூ சோமு மாநில துணை முதலமைச்சர் பதவி தமிழருக்கு வழங்கப்படாததை எதிர்த்து வீடமைப்பு விவகாரத்திற்கு பொறுப்பு வகிக்கும் தமது ஆட்சிக் குழு உறுப்பினர் பதவிலியிருந்து விலக வேண்டும் என்றும் ராமசாமி கேட்டுக்கொண்டார். இரண்டாவது துணை முதலமைச்சர் வழங்கப்படாமல் புறக்கணிக்கப்பட்டது மலேசியாவிலுள்ள தமிழ் சமூகத்திற்கு இதுவொரு பெரிய களங்கம் என்றும் அவர் வருணித்தார்.

 Tags
dap

Jagdeep Singh

pinang

PROF RAMASAMY


பினாங்கு கொடிமலைக்கான  ரயில் சேவை ஜூனில்  தற்காலிகமாக நிறுத்தப்படும்

ஜோர்ஜ்டவுன், பிப் 21 – பினாங்கின் பிரபல சுற்றுலா தளங்களில் ஒன்றான அதன் கொடிமலைக்கான ரயில் சேவை, ஜூன் 15-ஆம் தேதி தொடங்கி 23-ஆம் தேதி வரை தற்காலிகமாக நிறுத்தப்படும்.

ஆண்டு மத்தியில் மேற்கொள்ளப்படும் பராமரிப்பு பணிகளுக்காக, அந்த ரயில் குறிப்பிட்ட காலத்திற்கு நிறுத்தி வைக்கப்படுமென, Penang Hill Corporation நிறுவனம் தெரிவித்தது.

அந்த ரயில் சேவை நிறுத்தப்பட்டிருக்கும் காலத்தில், கொடிமலைக்கு செல்ல பயணிகள் ஜீப் ( Jeep) வாகன சேவையைப் பயன்படுத்தலாம் என அந்நிறுவனம் கூறியது.

 Tags
maintenance in June

Penang Hill funicular

train to shut down for scheduled


இவ்வாண்டு  ஜனவரி முதல்  போதைப்  பொருள் குற்றங்கள்  தொடர்பில்  90,000த்திற்கும்  மேற்பட்டோர் கைது

கோலாலம்பூர், ஜூலை 4 – இவ்வாண்டு ஜனவரி முதல் போதைப் பொருள் குற்றங்கள் தொடர்பில் அரசு சேவையைச் சேர்ந்த 287 ஊழியர்கள் உட்பட 92,000த்திற்கும் மேற்பட்டோரை புக்கிட் அமான் போதைப் பொருள் துடைத்தொழிப்பு பிரிவினர் கைது செய்தனர். போதைப் பொருள் குற்றவியல் விசாரணைத்துறையின் இயக்குனர் கமாருடின் டின் ( Kamaruddin Din ) இதனைத் தெரிவித்தார். கைது செய்யப்பட்டவர்களில் 35,058பேர் மீது நீதிமன்றத்தில் குற்றஞ்சாட்டப்பட்டது.

ஜனவரி முதல் ஜூன் மாதம்வரை 185 போதைப் பொருள் கும்பல் முறியடிக்கப்பட்டது. சட்டவிரோத 8 ஆய்வு கூடங்களும் கண்டறியப்பட்டதோடு ரசாயன அதிகாரிகளில் அறுவரும் கைது செய்யப்பட்டதாக கமாருடின் கூறினார். போதைப் பொருள் கடத்தல் கும்பலுக்கு சொந்தமான 55.9 மில்லியன் ரிங்கிட் மதிப்புள்ள சொத்துக்களும் பறிமுதல் செய்யப்பட்டன. அதோடு 5.3 மில்லியன் ரிங்கிட் மதிப்புள்ள சொத்துக்களும் முடக்கப்பட்டதாக கமாருடின் வெளியிட்ட அறிக்கையில் தெரிவித்துள்ளார்.

 Tags
for drug offences

held since january

More than 90.000


மீண்டும் ஊடுருவப்பட்டது மெர்டேக்கா  118 கோபுரம் !

கோலாலம்பூர், ஜன 10 – சமூக வலைத்தள புகழுக்காக, Merdeka 118 கோபுரம் மீண்டும் அந்நிய நாட்டவர்களால் ஊடுருவப்பட்டிருக்கின்றது.

அந்த வானுயர் கட்டடத்தின் மீது அண்மையில் ரஷ்ய நாட்டு ஜோடியினர், யார் கண்ணுக்கும் அகப்படாமல் அதன் உச்சியைத் தொட்டு பெரும் பேசுபொருளாகிய நிலையில், தற்போது , Driftershoots எனப்படும் யூடியூப் அகப்பக்க குழுவினர் அந்த கோபுரத்தின் உச்சியைத் தொட்டிருப்பதாக கூறியுள்ளனர்.

அந்த கோபுரத்தின் உச்சியை நால்வர் அடங்கிய அக்குழுவினர் கடந்த டிசம்பர் 30 -ஆம் தேதி அடைந்ததாக குறிப்பிட்டு, அதை மெய்பிக்கும் வகையில் காணொளியையும் வெளியிட்டுள்ளனர்.

தங்களின் இந்த துணிகரமான அதே வேளை ஆபத்தான செயலுக்காக பெரும் சவால் எங்களுக்கு காத்திருந்தாலும், , அதை வெற்றிகரமாக முடித்திருப்பதாக குறிப்பிட்டு , அந்த கொண்டாட்ட காட்சியினையும் அவர்கள் தங்களது காணொளியில் இணைத்துள்ளனர்.

 Tags
again

foreigners

invaded

Menara Merdeka 118

top


அபராதத்தை செலுத்திய பின்னரும் லோரிகளை ‘தர’ மறுக்கும் JPJ ; ஓட்டுனர்கள் அதிருப்தி

அபராதம் செலுத்தப்பட்டு விட்ட போதிலும், லோரிகளை திரும்ப ஒப்படைக்க மறுக்கும் JPJ – சாலை போக்குவரத்து துறை விவகாரத்தில் தலையிட்டு போக்குவரத்து அமைச்சு தீர்வுக் காண வேண்டுமென லோரி ஓட்டுனர்கள் சிலர் கோரியுள்ளனர்.

முன்னதாக, கடந்தாண்டு டிசம்பர் மாதம், தலைநகர் மற்றும் சிலாங்கூர் சுற்று வட்டாரப் பகுதியில், அனுமதிக்கப்பட்டதைக் காட்டிலும் கூடுதல் எடையிலான பொருட்களை ஏற்றிச் சென்றதால், சாலை போக்குவரத்து துறை தங்கள் லோரிகளை பறிமுதல் செய்ததாக, 18 ஓட்டுனர்கள் கூறியிருந்தனர்.

குறிப்பாக, கற்களை ஏற்ற்க்யிருந்த தமது நிசான் ரக லோரியை, டிசம்பர் 20-ஆம் தேதி சாலை போக்குவரத்து துறை அதிகாரிகள் பறிமுதல் செய்ததாக, 42 வயது கே.ஆர். சண்முகராஜா தெரிவித்தார்.

அதற்காக விதிக்கப்பட்ட 25 ஆயிரம் ரிங்கிட் அபராதத் தொகையை செலுத்திவிட்ட போதிலும், சாலை போக்குவரத்து துறை அதிகாரிகள் லோரியை திரும்ப தர மறுப்பது குறித்து அவர் அதிருப்தியை வெளிப்படுத்தினார்.

அதனால், அவ்விவகாரம் தொடர்பில், சண்முகராஜாவுடன் சேர்ந்து இதர 17 லோரி ஓட்டுனர்கள், இன்று சாலை போக்குவரத்து துறைக்கு எதிராக செந்தூல் போலீஸ் நிலையத்தில் புகார் செய்துள்ளனர் என்பது குறிப்பிடத்தக்கது.

 Tags
a lorry

a new car

carrying

Congested 4km

near

overturned

port dickson


புகை மூட்டம் நீண்ட காலத்திற்கு நீடிக்காது

கோலாலம்பூர், அக் 10 – காற்றின் திசைகள் அடிக்கடி மாற்றம் கண்டு வருவதால் நாட்டில் சில பகுதிகளில் ஏற்பட்டுள்ள புகை மூட்டம் நீண்ட நாள் நீடிக்காது என நாடாளுமன்றத்தில் கூறப்பட்டது.

அதே வேளையில் புகை மூட்டம் தொடர்ந்து நீடித்து காற்றின் தரம் மோசமானால் மழையைப் பொழிய வைப்பதற்காக மேக விதை தூவப்படலாம் என இயற்கை வளங்கள், சுற்றுப்புறம் மற்றும் பருவ நிலை மாற்றத்திற்கான அமைச்சர் நிக் நஸ்மி நிக் அஹ்மட் தெரிவித்திருக்கிறார்.

புகைமூட்டம் சாத்தியத்தை எதிர்நோக்குவதற்காக அமைச்சு இவ்வாண்டு தொடக்கத்திலேயே பல நடவடிக்கைகளை எடுத்ததாகவும் அவர் கூறினார். நேற்று கிள்ளான் பள்ளத்தாக்கில் பல பகுதிகளில் காற்றின் தரம் மாசுபட்டதோடு செராசில் அதன் தூய்மைக் கேட்டின் குறியீடு 165-ஆக பதிவானதையும் நிக் நஸ்மி தெரிவித்தார்.

 Tags
Haze season

minister

prolonged

won't


செயற்கைக்  கால்கள் கொண்ட முன்னாள்  ராணுவ வீரர் எவரெஸ்ட்  ஏறி  சாதனை

லண்டன், மே 21 – பிரிட்டனின் முன்னாள் ராணுவ வீரர் ஹரி புத்தமகர் ( Hari Budha Magar ) செயற்கை கால்களின் உதவியோடு எவரெஸ்ட் சிகரத்தை ஏறி சாதனை புரிந்துள்ளார். ஆப்கானிஸ்தானில் பணியாற்றியபோது அங்கு நடந்த போரில் அவர் தனது இரண்டு கால்களையும் இழந்தார். பல்வேறு சிரமங்களுக்கு மத்தியில் செயற்கை கால்களுடன் வாழ்க்கையை எதிர்க்கொண்ட அவர் ஒரு கட்டத்தில் தற்கொலை செய்துகொள்ளும் விரக்திக்கும் சென்றார். எனினும் வாழ்கையில் சாதனை படைக்க வேண்டும் என்ற இலக்கோடு எவரெஸ்ட் ஏறும் தமது முயற்சியில் வெற்றி பெற்றுள்ளார். தனது இரண்டு கால்கள் துண்டிக்கப்பட்ட நிலையில் செயற்கை கால்களுடன் 8,848 மீட்டர உயரம் கொண்ட உலகின் மிக உயரமான சிகரத்தை ஏறி 43 வயதுடைய ஹரி புத்தமகர் சாதனை படைத்துள்ளார்.

 Tags
in Afghanistan succes

in his everest attempt

lost both legs

Veteran Who


துருக்கியியேயின்   துயரத்தில்  மலேசியாவும்  பங்கேற்கிறது – டத்தோஸ்ரீ அன்வார்

அங்காரா , பிப் 16 – நில நடுக்க பேரிடரால் துருக்கியே நாட்டிற்கு ஏற்பட்டுள்ள துயரம் மற்றும் கவலையில் மலேசியாவும் பங்கேற்கிறது என பிரதமர் டத்தோஸ்ரீ அன்வார் இப்ராஹிம் தெரிவித்திருக்கிறார். இந்த சிரமமான காலத்தில் துருக்கியேவுக்கு தனது ஒருமைப்பாட்டையும் மலேசியா தெரிவித்துக்கொள்கிறது. அந்த பேரிடரில் உயிரிழந்தவர்களுக்கு மலேசியா தனது ஆழ்ந்த அனுதாபத்தையும் கவலையையும் தெரிவித்துக்கொள்வதாக Ankara வில் துருக்கியே அதிபர் Recep Tayyip Erdogan னை சந்தித்தபோது அன்வார் தெரிவித்துக்கொண்டார். அதோடு மலேசிய மக்களின் அனுதாபத்தையும் அவர் தெரிவித்தார். மேலும் மலேசிய அரசாங்கம் வழங்கிய உதவிகள் குறித்தும் அதிபர் Tayyip Erdogan னிடம் தெரிவித்ததோடு, துருக்கி தனது கவலையிலிருந்து விரைவாக மீள வேண்டும் என தமது முகநூலில் பதிவேற்றம் செய்த அறிக்கையில் அன்வார் கேட்டுக்கொண்டார்.

 Tags
following earthquake disaster

Malaysia stands with Turkiye

says Anwar


நான்காயிரத்து 69 சீன சுற்றுப் பயணிகள் இதுவரை நாட்டிற்கு வருகை புரிந்துள்ளனர்

கடந்த ஞாயிற்றுக்கிழமை சீனா எல்லைகளை திறந்ததிலிருந்து, அந்நாட்டிலிருந்து இதுவரை நான்காயிரத்து 69 சுற்றுப் பயணிகள் மலேசியாவுக்கு வருகை புரிந்துள்ளதை, சுகாதார அமைச்சு உறுதிப்படுத்தியது.

எனினும், இதுவரை நாட்டிற்கு வந்த சீன சுற்றுப் பயணிகள் யாரும் தொற்றால் பாதிக்கப்படவில்லை என்பதோடு, அவர்களிடம் மோசமான அறிகுறிகள் எதுவும் தென்படவில்லை என சுகாதார துணை தலைமை இயக்குனர் டத்தோ டாக்டர் நோர்ஹாயாத்தி சுஸ்லி தெரிவித்தார்.

அதனால், வெளிநாடுகளிலிருந்து வரும் விமானங்களில் இருந்து சேகரிக்கப்படும் கழிவு நீர் மாதிரியை ஆய்வுக்கு உட்படுத்துவது உட்பட கண்காணிப்பு நடவடிக்கை தொடர்ந்து மேற்கொள்ளப்பட்டு வருவதாக நோர்ஹாயாத்தி சொன்னார்.

அதே சமயம், கோவிட்-19 நோய் தொற்றுக்கான அறிகுறிகள் தென்படுபவர்கள், சோதனைக்காக சிகிச்சை மையங்கள் அல்லது தனிமைப்படுத்தும் மையங்களுக்கு அனுப்பி வைக்கப்படுவார்கள்.

கோவிட்-19 பெருந்தொற்றால், சுமார் மூன்றாண்டுகள் கதவடைப்புக்கு பின்னர், இம்மாதம் எட்டாம் தேதி சீனா, நாட்டின் எல்லைகளை திறந்தது குறிப்பிடத்தக்கது.

 Tags
069

4

arrived

chinese

malaysia

Sunday

Travelers


சாக்லெட்  தொழிற்சாலையில்   வெடிவிபத்து  மரண எண்ணிக்கை  7 ஆக உயர்வு

ஹரிஸ்பேர்க் , மார்ச் 28 – அமெரிக்காவில் Pennsylvania – வில் சாக்லெட் தொழிற்சாலையில் நிகழ்ந்த வெடிவிபத்தில் மாண்டவர்களின் எண்ணிக்கை 7ஆக உயர்ந்தது. அந்த வெடிவிபத்தில் காணாமல்போனவர்களை தேடும் நடவடிக்கை தொடர்ந்து மேற்கொள்ளப்பட்டு வருகிறது. இடிபாடுகளுக்கிடையே இறந்து கிடந்த மேலும் இருவரின் சடலங்கள் கண்டுப் பிடிக்கப்பட்டன. அந்த சம்பவத்தில் மிகவும் மோசமாக காயம் அடைந்த எழுவர் மருத்துவமனையில் சிகிச்சை பெற்று வருகின்றனர்.

 Tags
blast

chocolate factory

Death toll

in Pennsylvania

rises to seven


மலாய்க்காரர்கள்  முஸ்லிம்கள்  தொடர்பில்   DAP  கேள்வி  எழுப்பியதில்லை

கோலாலம்பூர், ஜூலை 4 – மலாய்க்காரர்கள் மற்றும் முஸ்லிம்களுக்காக அமல்படுத்தப்பட்ட திடடங்கள் மற்றும் சிறப்பு உரிமைகள் குறித்து கடந்த ஏழு மாத காலமாக அமைச்சரவையில் DAP எந்தவொரு கேள்விகளையும் எழுப்பியதில்லையென பிரதமர் டத்தோஸ்ரீ அன்வார் இப்ராஹிம் தெரிவித்தார். அமைச்சரவை கூட்டங்களில் அரசாங்க தலைமைச் செயலாளர் Zuki Ali யே இதற்கு நல்தொரு சாட்சி என அவர் கூறினார். எனது DAP நண்பர்களை தற்காப்பதற்காக நான் இதனை கூறவில்லை. அரசாங்க தலைமை செயலாளர் முன்னிலையில்தான் DAP யை பிரதிநிதிக்கும் அமைச்சர்கள் அமைச்சரவை கூட்டத்தில் பங்கேற்கின்றனர் என புத்தக வெளியீடு நிகழ்வில் உரையாற்றியபோது அன்வார் தெரிவித்தார். கடந்த ஏழு மாதங்களில் மலாய்க்காரர்கள் மற்றும் இஸ்லாம் குறித்து இதுவரை ஒரு கேள்வியைக் கூட DAP யினர் கேட்கவில்லை. எனவே அவர்களை தண்டித்து விடாதீர்கள் என அன்வார் கேட்டுக்கொண்டார்.

அன்வார் நிர்வாகத்திற்கான ஆதரவை DAPயின் 40 எம்.பிக்கள் மீட்டுக்கொண்டால் அரசாங்கம் கவிழ்ந்துவிடும் என முன்னாள் பிரதமர் டாக்டர் மகாதீர் முகமட் இதற்கு முன் கூறியிருந்தார். அந்த காரணத்திற்காகத்தான் நாட்டின் அதிகாரப்பூர்வ சமயமான இஸ்லாத்திற்கு பதிலாக மதச் சார்பற்ற மற்றும் பல்லின நாடாக மலேசியாவை மாற்றம் செய்யும் DAP கொள்கையை அன்வார் ஆதரித்து வருவதாக மகாதீர் கூறியிருந்தார். இதற்கு பதில் அளிக்கும் வகையில் தாம் யாருடைய கைப்பாவையும் இல்லையென்பதோடு பணத்தினால் தம்மை வாங்க முடியாது என்றும் அன்வார் தெரிவித்தார். மலாய்க்காரர்களின் பொருளாதார முட்டுக்கட்டைக்கு மற்றவர்கள் மீது மகாதீர் பழிபோட வேண்டிய அவசியம் என்னவென்று டாக்டர் மகாதீரிடம் அன்வார் வினவினார். பல ஆண்டுகளாக அரசாங்கத்திற்கு தலைமையேற்றிருந்தும் மலாய்க்காரர்களின் பொருளாதார உயர்வுக்கான பிரச்சனைக்கு தீர்வு காணாமல் இருந்தால் அதற்கு மகாதீர்தான் காரணம் என்றும் அவர் கூறினார். 1.5 டிரிலியன் ரிங்கிட் கடன் தொகை இருக்கும்போது ஏழு மாதங்களுக்குள் அனைத்து பிரச்சனைகளுக்கும் தீர்வு காணும்படி கோரிக்கை எழுப்ப வேண்டிய அவசியம் என்னவென்றும் அவர் கேள்வி எழுப்பினார்.

 Tags
dap

has never questioned

islam

programmes for malays

says Anwar


கார் கவிழ்ந்து    கால்வாயில்    விழுந்தது   தர்னிஸ் உட்பட   இருவர் மரணம்

ஈப்போ, ஜன 7 – ஈப்போ மேரு ராயா தீயணைப்பு நிலையத்திற்கு முன்புறம் உள்ள பெரிய கால்வாயில் Honda கார் ஒன்று கவிழ்ந்து விழுந்து விபத்துக்குள்ளானதில் அதில் இருந்த இரண்டு இந்தியர்கள் உயிரிழந்தனர். இந்த விபத்தில் 29 வயதுடைய R .Dhaarnish மாண்டதாக போலீசார் அடையாளம் கூறினார். மாண்ட மற்றொருவரின் அடையாளம் இன்னும் கண்டறியப்படவில்லை. இன்று விடியற்காலை மணி 5.19 அளவில் அந்த சம்பவம் நிகழ்ந்தது. விபத்து நிகழ்ந்த இடத்திலேயே அந்த காரை ஓட்டியவரும் அருகில் அமர்ந்திருந்த மற்றொரு ஆடவரும் மரணம் அடைந்தனர். தீயணைப்பு வீரர்களின் உதவியோடு இறந்தவர்களின் உடல்கள் மீட்கப்பட்டன.

 Tags
accident

died

Road

two people


“Egg prank”; தயவு செய்து குழந்தைகளிடத்தில் செய்யாதீர்கள்; விளைவுகள் மோசமானது – எச்சரிக்கும் மருத்துவர்கள்

ஆக 28 – “Egg prank” என்றழைக்கப்படும் முட்டையை வைத்து குழந்தைகளிடம் பெற்றோர்கள் குறும்பு செய்யும் காணொளிதான் தற்போது சமூகவலைத்தளங்களில் பிரபலம் எனலாம்.

முட்டையை தட்டில் உடைப்பது போல பாசாங்கு செய்து, அதனை குழந்தைகளீன் தலையில் உடைக்கும் செயல்தான் இந்த “Egg prank” என்பதாகும்.

பார்க்க மிக வேடிக்கையாக இருந்தாலும், இது மிக ஆபத்தானது, விளைவுகள் மிக மோசமாக இருக்கும் என எச்சரிக்கிறார்கள் மருத்துவர்கள்.

காரணம், அப்படி குழந்தைகளின் தலையில் முட்டையை உடைக்கும்போது, அது குழந்தைகளின் தலையில் காயத்தை ஏற்படுத்துவதோடு, பின்னாளில் அது கிருமிகளையும் பரப்பிவிடும். அதே சமயத்தில், மன ரீதியாகவும் அது சின்னஞ்சிறு குழந்தைகளை பாதிக்கும் என மருத்துவர்கள் கூறியுள்ளனர்.

 Tags
'Egg prank'

ancam kesihatan anak - pakar


அம்னோவில்  துரோகிகளை  வெளியேற்றுவீர்  – இளைஞர் பிரிவு  தலைவர் வலியுறுத்து

கோலாலம்பூர், ஜன 12 – 15 ஆவது பொதுத் தேர்தலில் அம்னோ தோல்வி கண்டதற்கு உட்கட்சி பிளவும் துரோகமும் காரணமாக இருந்துள்ளதால் துரோக்கிகளை கட்சியிலிருந்து வெளியேற்ற வேண்டும் என அம்னோ இளைஞர் பிரிவின் தலைவர் Asyraf Wajid Dusuki கேட்டுக்கொண்டுள்ளார். தனிப்பட்ட நபர்களின் நற்பெயர்களை சீர்குலைக்கும் வகையில் மேற்கொள்ளப்பட்ட தாக்குதல்கள் , ஒருவரது நம்பகத்தன்மையை கேள்விக்குறியாக்குவதை அவர் சுட்டிக்காட்டினார். கட்சியின் தலைவருக்கு எதிராக இதுபோன்ற நடவடிக்கைகள் இருக்கக்கூடாது. கட்சி தலைவருக்கு எதிராக மேற்கொள்ளப்படும் துரோகம் மற்றும் தனி நபர் தாக்குதல்கள் உடனடியாக நிறுத்தப்பட வேண்டும் என Asyraf வலியுறுத்தினார்.

 Tags
get

out

traitors

umno


போலீஸ் தடுப்பு காவலில் வைக்கப்பட்டிருந்த ஆடவர் மரணம்

ஜொகூர் பாருவில், போலீஸ் தடுப்பு காவலில் வைக்கப்பட்டிருந்த உள்நாட்டு ஆடவர் ஒருவர் உயிரிழந்தார்.

போதைப் பொருள் குற்றங்கள் தொடர்பில் தேடப்பட்டு வந்த அவ்வாடவர், நேற்று முன்தினம் கைது செய்யப்பட்டார். அவருக்கு எதிராக நேற்று காலை நீதிமன்றத்தில் குற்றம்சாட்டப்படவிருந்தது.

எனினும், அதிகாலை மணி 6.20 வாக்கில்,வலி மற்றும் வாந்திக்கு இலக்கான அவர் உடனடியாக லர்க்கின் சுகாதார மையத்திற்கு கொண்டு செல்லப்பட்டார்.

காலை மணி 8.30 வாக்கில் அவர் உயிரிழந்ததை மருத்துவ அதிகாரிகள் உறுதிப்படுத்தினர்.

அது ஒரு திடீர் மரணமாக வகைப்படுத்தப்பட்டுள்ள வேளை; அவ்வாடவரின் மரணத்துக்கான உண்மைக் காரணத்தை கண்டறிய இன்று சவப் பரிசோதனை மேற்கொள்ளப்படுகிறது.

 Tags
Custody

dies

man

police


ஹரி ராயாவை முன்னிட்டு 20 லட்சம் வாகனங்கள் நெடுஞ்சாலைகளை பயன்படுத்தலாம் ; பிளாஸ் கணிப்பு

ஹரி ராயா பெருநாள் காலத்தில், நாட்டிலுள்ள முதன்மை நெஞ்சாலைகளை சுமார் 20 லட்சம் வாகனங்கள் பயன்படுத்தலாம் என கணிக்கப்பட்டுள்ளது.

சாதாரண நாட்களில் உள்ள வாகனங்களை காட்டிலும், அந்த எண்ணிக்கை 20 விழுக்காடு அதிகமாகுமென பிளாஸ் நடவடிக்கை பிரிவு தலைமை அதிகாரி டத்தோ ஜாக்காரியா அஹ்மட் ஜபிடி தெரிவித்தார்.

வாகனங்கள் எண்ணிக்கை அதிகரிப்பை எதிர்கொள்ள பிளாஸ் நிறுவனம் தயாராக இருப்பதாகவும் டத்தோ ஜாக்காரியா சொன்னார்.

நெடுஞ்சாலை பாதுகாப்பு, நெரிசல்மிகுந்த இடங்களில் கண்காணிப்பு, டோல் சாவடிகள் நிர்வகிப்பு, ஓய்வுப் பகுதிகளில் கூடுதல் வசதிகள் ஆகியவற்றில் கவனம் செலுத்தப்பட்டு வருவதையும் அவர் சுட்டிக் காட்டினார்.

 Tags
20 lakh vehicles

can use highways

on Hari Raya

Plas prediction


1MDB   நிதியிலிருந்து 700 மில்லியன் டாலர் ஜோ லோ  வங்கிக் கணக்கிற்கு   சென்றது எப்படி    நீதிமன்றத்தில்   ஷெட்டி சாட்சியம்

கோலாலம்பூர், ஆக  16 –  1MDB நிதியிலிருந்து  700 மில்லியன் அமெரிக்கா டாலர்   ஜோ லோ கட்டுப்பாட்டில் உள்ள வங்கிக் கணக்கிற்கு    மாற்றப்பட்டதை ஏழு ஆண்டுகளுக்குப் பின்னரே   பேங்க் நெகாரா மலேசியா கண்டுப்பிடித்தது என    Zeti  Akhtar Aziz    உயர் நீதிமன்றத்தில் தெரிவித்தார்.  அனைத்துலக பரிமாற்றமாக அது இருந்ததால்  அதனை கண்டுப்பிடிப்பதற்கு நீண்ட காலம் பிடித்ததாக   பேங்க்  நெகாராவின் முன்னாள் ஆளுநரான   Zeti  தெரிவித்தார்.  2009 ஆம் ஆண்டில்  PetroSaudi Internatinal   ( PSI ) நிறுவனத்துடன்  1MDB  கூட்டுத் தொழில் திட்டத்தில்  ஈடுபட்டது. இதற்காக   1 MDB 1 billion  அமெரிக்க  டாலர்  மூலதனத்தை செலுத்த வேண்டியிருந்தது.

1MDB – PSI  கூட்டு தொழில் திட்டத்தற்கு  சொந்தமான  வங்கிக் கணக்கில்  அந்த தொகையை சேர்ப்பதற்கு   1 MDB  நிறுவனத்திற்கு    பேங்க் நெகாரா அனுமதி வழங்கியிருந்தது.  ஆளால்  300 மில்லியன் அமெரிக்க டாலர் மட்டுமே அந்த வங்கிக் கணக்கில்  சேர்க்கப்பட்டுள்ளது. எஞ்சிய  700 மில்லியன்   அமெரிக்க டாலர் ஜோ லோ  நிறுவனத்தின்   Good Star Limited நிறுவனத்தின்  தனிப்பட்ட  வங்கிக் கணக்கில்   சேர்க்கப்பட்டதாக  முன்னாள் பிரதமர் டத்தோஸ்ரீ நஜீப் மீதான 1 MDB  வழக்கு விசாரணையில் சாட்சியம் அளித்தபோது   Zeti  தெரிவித்தார்.

 Tags
7 years

BNM

detect transfer

jho low

Says Zeti

US $ 700 Milion


லங்காவி பெர்ரி சேவையின்  பயண எண்ணிக்கை  நாளொன்றுக்கு  5-ஆக அதிகரிக்கப்படும்

அலோர் ஸ்டார், ஜன 4 – குவாலா கெடாவிலிருந்து லங்காவி தீவுக்கான பெர்ரி பயணப் படகு சேவை, ஜனவரி 9-ஆம் தேதியிலிருந்து நாளொன்றுக்கு 5 முறையாக அதிகரிக்கப்படும்.

பெர்ரி பயணிக்கும் வழி நெடுகே தூர்வாரும் பணிகள் முடிவுற்றிருப்பதை அடுத்து, அந்த பயணச் சேவை அதிகரிக்கப்பட்டிருப்பதாக , அவ்விரு பகுதிகளுக்கு இடையில் பெர்ரி சேவையை மேற்கொள்ளும் Ferry Line Ventures நிறுவனம் தெரிவித்தது. இந்த பயணச் சேவை அதிகரிப்பின் மூலமாக, லங்காவி சுற்றுலா துறையை மேலும் ஊக்குவிக்க முடியுமென அந்நிறுவனம் நம்பிக்கை தெரிவித்தது.

 Tags
5 trips

day

ferry

increased

Jan 9

Langkawi

service


8,500 தொழிலாளர்களை வேலை நிறுத்தம் செய்கிறது எரிக்சன் நிறுவனம்

ஸ்டாக்ஹோம், பிப் 25 – செலவைக் கட்டுப்படுத்தும் விதமாக, சுவீடனின் எர்க்ஸ்ன் (Ericsson ) நிறுவனம், 8, 500 தொழிலாளர்களை வேலை நிறுத்தம் செய்யவிருக்கிறது.

தொலைத் தொடர்பு சாதனங்களை வெளியிடும் அந்நிறுவனம் உலகம் முழுவதும் ஒரு லட்சத்து 5, 529 தொழிலாளர்களைக் கொண்டுள்ளது. அந்த எண்ணிக்கையில் சுமார் 8 விழுக்காடு ஆட்குறைப்பு நடவடிக்கையை மேற்கொள்ளவிருப்பதாக அந்நிறுவனம் கூறியுள்ளது .

 Tags
8500 jobs

Ericsson is expected

to cut